Nyo ajiki mi ng’om ni ceng’ni?\nSOM I DHOK MI Abbey Abui Acoli Adja Afrikaans Akha Allemand Altaï Alur Amharique Anglais Arabe Arménien Arménien (occidental) Ateso Attié Aymara Azéri Azéri (cyrillique) Bachkir Bassa (Cameroun) Bassa (Libéria) Batak (karo) Batak (toba) Batak simalungun Biak Bichlamar Bikol Birman Boulou Bété Cambodgien Cebuano Changana du Zimbabwe Chavacano Chichewa Chiga Chin Haka Chin Tedim Chin Zotung Chinois cantonais (simplifié) Chinois cantonais (traditionnel) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Coréen Créole de Maurice Créole de la Guadeloupe Créole de la Guyane Créole de la Réunion Créole des Seychelles Créole du Bélize Créole d’Haïti Damara Dangme Danois Dayak Ngaju Dhu Pidjin (Cameroun) Dhupidjin mi Nijeria Douala Drehu Dusun Efik Espagnol Estonien Fante Fidjien Finnois Fon Français Futunien Ga Gallois Gitonga Gokana Goun Grec Guarani Guarani (Bolivie) Guerzé Guéré Haoussa Herero Hiligaynon Hindi Hongrois Hunsrik Iban Ibanag Ibinda Ichinamwanga Icibemba Igbo Iloko Indonésien Irlandais Isoko Italien Javanais Jula Kabye Kachin Kana Kannada Karen sgaw Kazakh Kazakh (arabe) Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisonge Kissi Kongo Kpelle Krio Kurde kurmanji Kwangali Kwanyama Kyangonde Lamba Lambya Langue des signes américaine Langue des signes angolaise Langue des signes argentine Langue des signes birmane Langue des signes bolivienne Langue des signes colombienne Langue des signes cubaine Langue des signes espagnole Langue des signes finnoise Langue des signes indienne Langue des signes indonésienne Langue des signes italienne Langue des signes malaise Langue des signes mexicaine Langue des signes népali Langue des signes polonaise Langue des signes portugaise Langue des signes québécoise Langue des signes roumaine Langue des signes thaï Lhukonzo Lingala Lituanien Lomwe Luganda Lugbara Lunda Luo Luvale Makua Malay Malayalam Malgache Maltais Mam Mambwé-Lungu Mapudungun Marathi Mazahua Mbunda Mendé Meru Mizo Mongol Mooré Navajo Ndau Ndonga Ndébélé Ndébélé (Zimbabwe) Nengoné Ngabere Ngangela Nias Norvégien Nyaneka Nyanja Nyungwe Nzema Néerlandais Népali Okpe Oriya Oromo Ossète Otètèla Ourdou Ouzbek Pangasinan Pendjabi (shahmukhi) Pidgin salomonien Polonais Ponape Portugais Portugais (Portugal) Quechua (Ancash) Quechua (Ayacucho) Quechua (Bolivie) Quechua (Chimborazo) Quechua (Cuzco) Quechua (Imbabura) Quechua (Pastaza) Quechua (Santiago del Estero) Quechua (Tena) Rarotongan Romani (Macédoine) Romani (Macédoine, cyrillique) Romani (Serbie) Romani (Slovaquie orientale) Romani (nord de la Grèce) Romani (sud de la Grèce) Roumain Runyankore Russe Rutooro Samoan Sangir Sango Sena Sepedi Sesotho (Afrique du Sud) Sesotho (Lesotho) Shona Sidama Silozi Singhalais Soundanais Sranan tongo Suédois Swahili Swahili (Rép. dém. du Congo) Swati Tagalog Tahitien Tajiki Talian Tamoul Tandroy Tankarana Tatar Tchouvache Thaï Tigrinya Tiv Tok pisin Tongien Tshiluba Tshwa Tsonga Tswana Turc Tuvaluan Twi Tétoum Dili Ukrainien Umbundu Urhobo Uruund Vezo Vietnamien Wallis Wichi Wolaitsa Yacouba Zandé Zoulou dhu Kabuverdianu Éwé\nWIC MIR ABUNG’WEN\n1. Ang’o ma copo konyowa ning’eyo lembe mi nindo m’ubino?\nNYO idaru winjo i radio kunoke ineno i televizio lembang’eya moko marac, man ing’eye ipenjiri nia ‘ng’om maeni dong’ ubecidho kani?’ Lembe ma nyayu can, man cwiny marac udaru ninyai lee akeca, uketho dhanu dupa giyio nia andha ajiki mi ng’om udhingo. Nyo eno tie lemandha? Nyo yo moko tie ma jucopo ng’eyo ko lembe ma bitimere i nindo m’ubino? Eyo. Kadok dhanu gimbe ku copo mi ewo pi lembe ma bitimere de, Yehova re tie ku copo maeno. I Biblia, enyutho iwa lembe iwi nindo mwa m’ubino man iwi nindo m’ubino mi ng’om maeni.—Isaya 46:10; Yakobo 4:14.\n2, 3. Julub pa Yesu gigam gimito ging’ei ang’o, man Yesu udwoko lembang’o igi?\n2 Ka Biblia ubeweco iwi ajiki mi ng’om, eno nyutho ngo ajiki mi ng’om maeni ma wakwo i wie, ento ajiki mi lembe man timo mareco. Yesu uponjo dhanu nia Ker pa Mungu bibimo wi ng’om. (Luka 4:43) Julub pa Yesu gimito ging’ei nia Ker pa Mungu bibino awene, pieno gipenje kumae: “Gin maeni bitimbre awene? man giranyutha mi bino [niwacu, mi bedo nuti] peri en e ang’o, ku mi kajik mi ng’omi?” (Matayo 24:3) Yesu unyutho ngo igi nindo, ento enyutho igi lembe ma bitimere tap i dhu ajiki mi ng’om maeni. Lembe ma Yesu uyero nia bitimerene, ubetimere tin eni.\n3 I wic maeni, wabiweco iwi lembe ma tung’ tung’ m’unyutho nia andha wabekwo tap i dhu ajiki mi ng’om. Mi kwong’o wakewec iwi lwiny m’ugam utimere i polo; eno bikonyowa kara wanyang’ nia pirang’o ng’om maeni upong’ ku lembe mareco akeca.\nLWINY UTUK I POLO\n4, 5. (a) Lembang’o m’ugam utimere i polo nindo ma nok ing’ei ma Yesu udoko Rwoth? (b) Buku mi Lembanyutha 12:12 ular uyero nia lembang’o ma bitimere i ng’om ing’ei ma jubibolo Sitani piny?\n4 I Wic mir 8, waponjo nia Yesu udoko Rwoth i polo i oro 1914. (Daniel 7:13, 14) Buku mi Lembanyutha ukoro iwa kumae lembe m’ugam utimere: “Ali ni i polo: Mikael [niwacu, Yesu] ku malaika pare gibecitimo ali ku ng’ec [niwacu, Sitani]; ng’ec de gikiedo man malaika pare.” * Lwiny uvoyo Sitani karacelo ku pajogi pare, e jubologi i ng’om keni. Kepim niparu ayi mutoro ma jumalaika gibedo ko saa maeca! Ka dhanu iwi ng’om ke? Biblia uyero nia nindo maeno bibedo nindo mi masendi ni dhanu. Pirang’o? Pilembe Wonabali tie ku kwinyo ma lee dit, “m’eng’eyo ko nia nindo dong’ ire nyanok kende.”—Lembanyutha 12:7, 9, 12.\n5 Wonabali ubetimo kero pare ceke ninyayu masendi iwi ng’om. Kwinyo nege pilembe nindo dong’ ire nyanok kende ma Mungu binyothe ko. Wakenen lembe ma Yesu ular uyero nia bitimere i nindo mi kajikceng’.—Som Thenge ma jumedo, namba 24.\nNINDO MI KAJIKCENG’\n6, 7. Tin jucopo yero ang’o pi lwiny man pi kec?\n6 Lwiny. Yesu uyero kumae: “Thek bijai kum thek, ker de ni ker.” (Matayo 24:7) Dhanu dupa utho i lwiny i nindo ma wakwo i ie eni, nikadhu wel dhanu m’utho i nindo moko ci m’ukadhu con. Rapor mi ot tic acel (Worldwatch Institute) unyutho nia dhanu ma kadhu milioni 100 githo i lwiny niai i oro 1914. Wel mi dhanu m’utho i lwiny ikind oro 100, niwacu oro ma niai 1900 nitundo 2000, ukadhu wang’ adek wel mi dhanu m’utho i lwiny ikind oro 1900 m’ular ukadhu i wang’e. Kepim niparu kit masendi man litho ma lwiny unyayu ikum dhanu milioni dupa!\n7 Kec. Yesu uyero kumae: “Ndru [niwacu, kec] de bipodho.” (Matayo 24:7) Kadok tin cam utie lee i ng’om nikadhu m’ular ubedo i wang’e de, re dhanu mapol, cam uberomogi ngo. Pirang’o? Pilembe gimbe ku sente mi ng’iewo cam ma copo romogi kunoke gimbe ku ng’om ma gicopo furo. Dhanu milioni dupa gikwo ku sente ma tundo ngo dolar acel de kubang’ ceng’. Dilo mi leng’kum mi ng’om zoo (O.M.S) uyero nia awiya milioni dupa gibed githo kubang’ oro, akecane pilembe gimbe ku cam ma copo romogi kara gimediri asu nibedo ku leng’kum maber.\n8, 9. Ang’o m’unyutho nia lembila pa Yesu iwi digidi ku thong’om ubetimere andha?\n8 Digidi. Yesu ular uewo kumae: “Digidi ma dit de bibedo nuti.” (Luka 21:11) Kubang’ oro, digidi ma dongo dongo yengo ng’om kokoro. Niai i oro 1900, digidi udaru ninego dhanu ma kadhu milioni ario. Kadok teknoloji konyo lee kara jular jung’ei i wang’e pi digidi ma biyengo ng’om de, dhanu gibemediri asu nitho.\n9 Thong’om. Yesu uewo nia “thong’om” bibedo nuti. Thong’om mareco binyai pio pio man binego dhanu dupa. (Luka 21:11) Kadok dhanu ma gisomo somo mi keyokum giponjo kite mi thiedho twoyo dupa de, fodi asu twoyo moko nuti ma githiedhiri ngo. Rapor moko unyutho nia kubang’ oro, twoyo ma ve aonda ma tek (tuberculose), malaria, man kolera nego dhanu milioni dupa. Eno kende ngo, dhanu ma gisomo somo mi keyokum ginwang’u twoyo ma tung’ tung’ manyen ma kadhu 30, ma moko m’ikindgi yadhgi mbe.\nKURA MI DHANU I NINDO MI KAJIKCENG’\n10. Giragora pa 2 Timoteo 3:1-5 ubetimere nenedi tin eni?\n10 I Giragora pa 2 Timoteo 3:1-5, Biblia yero kumae: “I ceng’ mi kajik rundi nindo mi can biwok.” Jakwenda Paulo unyutho kit kura ma tung’ tung’ ma dhanu bibedo ko i nindo mi kajikceng’. Ewacu nia dhanu bibedo\nma ng’atuman umare gire en\nju ma wigi tek ni junyodo migi\nju ma leng’ ungo [niwacu, ma jucopo geno ngo]\nju ma mer mi wat umbe kugi\nju ma kweri gigi ngo\nju ma kwiny man ju ma sayu ali\nju ma gimaru anyong’a ma sagu mer ma gimar ko Mungu\nma giloko nia gimaru Mungu, re lundo gikwero niwore\n11. Lembang’o ma binwang’u jutim rac nimakere ku Zaburi 92:7?\n11 Nyo kaka m’ikwo i ie de dhanu gitie ku kura ma kumeno? I ng’om zoo, kura mi dhanu mapol tie kumeno. Ento ceng’ni eni, Mungu bimaku yub ikum dhanu maeno. Eng’olo kumae: “Kinde ma dhanu ma rac gimeu calu lum, man kinde ma lembe bedo miero ni jutic mi kier ceke; en e nia gibinyothiri mi nja.”—Zaburi 92:7.\nLEMBE MIR ANYONG’A I NINDO MI KAJIKCENG’\n12, 13. Yehova ubeponjowa ku lembang’o i nindo maeni mi kajik ceng’?\n12 Biblia ular uewo nia i nindo mi kajikceng’, ng’om bipong’ ku peko man masendi. Re Biblia uyero bende nia lembe moko mabeco de bitimere.\n“Lembanyong’a maeni mi Ker jubiyero i ng’om ngung’.”—Matayo 24:14\n13 Nyang’ i Biblia. Jabila Daniel ukiewo lembe iwi nindo mi kajikceng’. Eyero kumae: “Ng’eyong’ec [mandha] bimedre.” (Daniel 12:4) Niwacu, Mungu bimio ni dhanu pare copo mi nyang’ thwolo thwolo i lembe mi Biblia, niloyo mi nindo ceke m’ukadhu i wang’e. Yehova ubetimo lembuno, akecane niai i oro 1914. Ku lapor, ebeponjowa ku thelembe mi nyinge man lembakeca pare pi ng’om, lemandha iwi jamgony, iwi kite ma wadoko ko ka watho, man iwi cer. Waponjo nia Ker pa Mungu kende re ma copo daru peko mwa ceke. Waponjo bende lembe ma wacopo timo kara wanwang’ anyong’a i kwo mwa man kara wanyai mutoro i Mungu. Pieno, jurutic pa Mungu gitimo ang’o ku lembe ma gidaru niponjo? Wakenen lembila mange m’udwoko wang’ penji maeno.—Som Thenge ma jumedo, namba 21 ku 25.\n14. Juberweyo lembanyong’a mi Ker kakani, man jukani ma giberweyo lembanyong’ane?\n14 Tic mi rweyo lembanyong’a iwi ng’om ngung’. Kinde ma Yesu ubino niweco iwi nindo mi kajikceng’, ewacu kumae: “Lembanyong’a maeni mi Ker jubiyero i ng’om ngung’.” (Matayo 24:3, 14) Juberweyo lembanyong’a mi Ker i ng’om ma kadhu 230, ke i dhok ma kadhu 700. Eyo, i ng’om zoo, Jumulembe pa Yehova niai i ‘thek ku suru ceke’ gibekonyo dhanu, kara ginyang’ nia Ker pa Mungu tie ang’o man nia Kerne bitimo ang’o ni dhanu. (Lembanyutha 7:9) Gikwayu ngo sente pi tic ne. Kadok dhanu mapol udagugi man unyayu ragedo i kumgi de, gin moko mbe ma copo cero tic mi rweyo lembanyong’a, tap calu ma Yesu ular uyero.—Luka 21:17.\nLEMBE M’UKWAYU ITIM\n15. (a) Nyo iyio nia wabekwo i nindo mi kajikceng’? Pirang’o iyio? (b) Lembang’o ma binwang’u dhanu ma gibeworo Yehova man dhanu ma gibewore ngo?\n15 Nyo iyio nia wabekwo i nindo mi kajikceng’? Lembila dupa ma Biblia uewo iwi nindo mi kajikceng’ ubetimere. Ceng’ni eni, Yehova bimaku yub mi jigo dhu tic mi rweyo lembanyong’a, e “[ajiki]” bilund wok. (Matayo 24:14) Ajiki tie ang’o? Ajiki tie Armagedon, niwacu saa ma Mungu bidaru i ie lembe ku timo ceke mareco. Yehova bitio ku Yesu man jumalaika pare ma giweg kero pi ninyotho dhanu ceke ma gibekwero niwore man niworo Wode. (2 Jutesaloniki 1:6-9) Ing’eye, Sitani ku pajogi pare gibimediri ngo niwondo dhanu. Dhanu ceke ma gibeworo Mungu man ma giyio Ker pare, gibineno kite ma lembang’ola ceke ma Mungu ung’olo bitimere ko.—Lembanyutha 20:1-3; 21:3-5.\n16. Calu ajiki udhingo akeca, ukwayu itim ang’o?\n16 Ceng’ni eni, ng’om maeni ma Sitani ubebimo wie bitundo i ajikine. Pieno, pire tie tek nia ng’atuman m’ikindwa upenjere kumae: ‘Ukwayu atim ang’o?’ Yehova mito nia imiiri zoo i ponjo Biblia. Ukwayu iponj Bibliane kud amora. (Yohana 17:3) Kubang’ yenga, Jumulembe pa Yehova gibed gitimo coko pi nikonyo dhanu ginyang’ i Biblia. Tim kero nicidho i coko maeno nja kubang’ nindone. (Som Juebrania 10:24, 25.) Kan iponjo nia ukwayu itim alokaloka moko i kwo peri, lworo kud unegi nitimo alokalokane. Kan imediri nitimo kumeno, ibidoko jarimo pa Yehova ma ceng’ni akeca.—Yakobo 4:8.\n17. Pirang’o ajiki birubo dhanu mapol aruba?\n17 Jakwenda Paulo ukoro nia nyoth mi dhanu mareco bitundo rek, “calu jakwo ku diewor.” (1 Jutesaloniki 5:2) Yesu ular uewo nia dhanu dupa gibing’io migi nikwo ve nia wabekwo ngo i nindo mi kajikceng’. Eyero kumae: “Calu yang’ ceng’ pa Noa bedo, e bino [niwacu, bedo nuti] pa Wod dhanu de bibedo kumeca. Kum calu i ceng’ maeca ma fodi pi madit m’uumo ng’om kuwok ungo gibecamu gibemadhu de, gibegambri gibemio de ya jugam, cil i ceng’ ma Noa mondo ko i avur, e ging’eyo ngo maram pi madit m’uumo ng’om uwok ko, man eterogi ceke woko, e [bedo nuti] pa Wod dhanu bibedo kumeca.”—Matayo 24:37-39.\n18. Yesu ucimo wang’wa nenedi?\n18 Yesu ular ucimo wang’wa nia kud wawek “camu nikadhu kero man meth m’akeca man adieng’acwiny mi kwo” unyoth wiwa. Eyero nia ajiki bitundo rek, “pamir uwic.” Eyero bende nia “ebibino kumeno wi dhanu ceke m’ubedo wi wang’ ng’om ngung’.” Ing’eye, ewacu kumae: “Ento, wumeduru nikio ku ba nindo ceke, ku kwayukwac de [kunoke, nirwo cuu mandha niai kud i adunde], kara wusegru niboth ni gin maeni ceke ma bitimbre, wucung de iwang’ Wod dhanu.” (Luka 21:34-36, NWT) Pirang’o pire tie tek akeca nia wawinj cimowang’ maeno pa Yesu? Pilembe ceng’ni eni, jubinyotho ng’om marac pa Sitani. Dhanu ma gigwoko bedoleng’ migi iwang’ Yehova giku Yesu kendgi re ma gibiboth i ajiki mi ng’om maeni man gibikwo pi nja iwi ng’om ma nyen.—Yohana 3:16; 2 Petro 3:13.\n^ par. 4 Mikael utie nying’ mange pa Yesu Kristu. Pi ninyang’ lee, wakweyi isom Thenge ma jumedo, namba 23.\nLEMBE MA DONGO DONGO\nLEMANDHA MI 1: YEHOVA UBENYUTHO IWA LEMBE MA BITIMERE I NINDO M’UBINO\n“M’ubeyero kajik ugambre i thekri man ugambre i nindo ma con gin ma fod’utimbre ngo.”—Isaya 46:10\nWang’eyo ang’o iwi nindo mi kajikceng’?\nYesu udoko Rwoth i polo i oro 1914.\nYesu ular uewo pi nindo mi masendi mi dhanu.\nLembanyutha 12:7-9, 12\nNindo ma nok ing’ei ma Yesu udoko Rwoth, egam ebolo Sitani cen kud i polo, ebole iwi ng’om. Sitani utie ku kwinyo pilembe “nindo dong’ ire nyanok kende” ma Mungu binyothe ko.\nLEMANDHA MIR 2: WABEKWO I NINDO MI KAJIKCENG’\n‘Giranyutha mi kajik mi ng’om en e ang’o?’—Matayo 24:3\nNyo ineno kite ma lembila mi Biblia ubetimere ko?\nI nindo mwa eni, wabeneno lwiny, kec, digidi, man thong’om nikadhu nindo mange ceke m’iwang’e.\nJakwenda Paulo ular ukoro kit kura ma dhanu bibedo ko i nindo mi kajikceng’.\nI rundi mwa eni, Mungu ubekonyo dhanu pare ninyang’ i Biblia cuu mandha nikadhu nindo ceke m’iwang’e.\nJuberweyo lembanyong’a mi Ker pa Mungu iwi ng’om zoo.\nLEMANDHA MIR 3: TIM NIAI KAWONI LEMBE M’UKWAYERE PI NINYAYU MUTORO I YEHOVA\n“Ceng’ pa [Yehova] ubino kumeno calu jakwo ku diewor.”—1 Jutesaloniki 5:2\nCalu ajiki ni ceng’ni, ukwayu itim ang’o?\nPonj Biblia kud amora.\nJuebrania 10:24, 25\nBed icidh nja i coko mi Jumulembe pa Yehova kara iponj lembe mange dupa.\nTim alokaloka m’ukwayere i kwo peri kara ibed ku winjiri ma ceng’ni akeca ku Mungu.\nUr cen lembe ma copo nyotho wii, man keth kwo peri zoo ucung iwi woro Yehova.\nLembakeca pa Mungu utie ang’o piwa?\nWIC MI 1 Mungu tie ng’a?\nWIC MIR 2 Biblia tie buku m’uai ibang’ Mungu\nWIC MIR 3 Lembakeca pa Mungu tie ang’o pi dhanu?\nWIC MIR 4 Yesu Kristu tie ng’a?\nWIC MIR 5 Jamgony—giramia madit m’usagu zoo m’uai ibang’ Mungu\nWIC MIR 6 Ka watho, wacidho kani?\nWIC MIR 7 Cer bibedo nuti!\nWIC MIR 8 Ker pa Mungu tie ang’o?\nWIC MIR 9 Nyo ajiki mi ng’om ni ceng’ni?\nWIC MIR 10 Lemandha iwi jumalaika\nWIC MIR 11 Pirang’o masendi unyai lee rukeni?\nWIC MIR 12 Icopo doko jarimb Mungu nenedi?\nWIC MIR 13 Wor kwo ma en e giramia pa Mungu\nWIC MIR 14 Juruot peri copo bedo kud anyong’a\nWIC MIR 15 Yo m’atira mi woro Mungu tie makani?\nWIC MIR 16 Tim ng’iong’ic mi woro Mungu i yo m’atira\nWIC MIR 17 Rwo tie rwom madit\nWIC MIR 18 Nyo acikara nithiero kwo para ni Mungu man nilimo batizo?\nWIC MIR 19 Mediri nibedo ceng’ni ku Yehova\nText Yore ma tung' tung' mi toko jemni mir elektronik Biblia ubeponjowa ku lembang’o?\nJumulembe pa Yehova—Dilo m’Upangre pi Rweyo Lembanyong’a


Jakur mandha ucikere nibedo ayika | Kwo pa Yesu\nWIC MI 78\nBed ayika jakur mandha!\nJAKUR MANDHA UCIKERE NIBEDO AYIKA\nYESU UBINO NIPOKO KIND DHANU\nYesu ugam ukoro nia “udul ma nyanok” kende re ma binwang’u kaka i Ker mi polo. (Luka 12:32) Giramia maeno ma dwong’, ukwayu ngo junene ku tuko. Pieno emedere niketho peko nia ka ng’atini tie acel m’ikind dhanu mi Ker maeno, ecikere nibedo ku nen maber.\nLembuno uketho Yesu ucimo wang’ julubne nia gimediri nibedo ayika nikuro dwogo pare. Ewacu kumae: “Pierwu bed atwia, thala mu de bed m’eliel; wun giwu wubed calu dhanu m’ukio rwoth migi, kan ebiai i agba mir ambadha; kara, kan edwogo edwong’o de, giyab ire pio pio. Mugisa ni jumiru maeno, ma ka rwoth migi bino ebinwang’u gibekuro.”—Luka 12:35-37.\nJulub ginyang’ wang’acel iwi lapor maeno ma Yesu umaku. Jurutic m’eweco pigi i lapor maeni, gitie ayika nikuro dwogo pa rwoth migi. Yesu ukoro kumae: “Tek [rwoth] ubino i kur mir arionde [niai saa adek nitundo saa abusiel mi diewor], man tek i mir adege de [niai saa abusiel mi diewor nitundo saa abung’wen mi dhukugweno], enwang’ugi kumeno de, mugisa ni jumiru maeno.”—Luka 12:38.\nEno utie juk ma pire tek nisagu ma jumio ni jatim tic mi ot. Lembene unen kamaleng’ i kite ma Wod dhanu, niwacu Yesu, uroyere ko en gire i laporne. Eyero ni julubne kumae: “[Wubed ayika]: kum i saa ma wuwacu nyo ngo e Wod dhanu bino.” (Luka 12:40) Andha Yesu bibino i saa m’ung’eyere ngo. Ebemito julubne, asagane “udul ma nyanok,” gibed ayika.\nPetro ubemito ekenyang’ cu i lembe ma Yesu ubeyero, uketho epenje kumae: “Rwoth, iyero lembabola maeni iwa, kadi ni dhanu ceke?” Kakare nidwoko wang’ lem pa Petro ngbeng’, Yesu umio lapor mange m’urombo ku mi kwong’o, ewacu kumae: “Ng’a ma jakurpiny mandha ma riek de, ma rwoth pare bikethe wi juode, nimio igi cemo maka migi ka nindone tundo? Mugisa ni jamiru maeno, ma ka rwoth pare bino ebinwang’u etimo kumeno. Andha awacu iwu, nia ebikethe wi gin ceke m’ebedo ko.”—Luka 12:41-44.\nI lapor mi kwong’o, “rwoth” utie Yesu, niwacu Wod dhanu. “Jakur mandha”, utie dhanu ma co, ma gitie ikind “udul ma nyanok,” ma jubimio igi Ker. (Luka 12:32) I lapor maeni, Yesu ubeyero nia jumoko m’ikind udul ma nok maeni gibimio cam ni ‘juode i saa m’ukwayere.’ Pieno Petro ku julub mange ma Yesu ubino niponjogi man nimio igi cam mi tipo, ginyang’ nia karaman nindo moko bibedo nuti ma Wod dhanu bidwogo i ie. I nindo maeno, yub bimakere ma kara jumi ko cam mi tipo ni julub pa Yesu, niwacu ‘juot’ pa rwoth.\nI thenge mange, Yesu unyutho thelembe m’ukwayu julubne gibed ko nger man ma gikii ko. Eyero kumeno, pilembe gicopo caku nidieng’ ungo ikum rwom migi, man nicaku timo umego ku nyimego migi rac. Yesu uwacu kumae: “Ento tek jamiru maeno biwacu i adundene kumae, Rwoth para galu ku bino pare; man ebimaku fodo jutic wadi ma co ku ma nyir, man ecamu emadhu, emer de ku kong’o; rwoth pa jamiru maeno bibino i ceng’ m’ewacu nyo ebibino ie ngo, i saa de m’eng’eyo ngo, man ebigoye ma tek, ebiketho maka pare karacelo ku mi jumandha ngo.”—Luka 12:45, 46.\nYesu uwacu nia ebino “bolo mac wi ng’om.” Man eweco iwi lembe ma nyayu thubiri madit i kindjo man ma nyotho ponji mi ndra, man cik mi dhanu. Lembe maeno copo nipoko kind dhanu ma nwang’u utie i acel, ikind ‘wego ku wod, wod de kum wego; mego ku nyare, nyaku de ku min mire; wang’u ku ci wod, ci wod ke ku wang’u mire.’—Luka 12:49, 53.\nLembe maeni ma Yesu uyero utie asagane ni julubne. Ing’eye elokere i bang’ udul dhanu. Dhanu mapol gibino nikwero lembe m’unen kamaleng’, m’ubenyutho nia Yesu utie Masiya, uketho Yesu uwacu igi kumae: ‘Ka wuneno afuru jire yoreto, ndhu ndhu nica wuwacu kumae, koth ubebino; e etimbre kumeno. Man ka wuneno yamu m’uai yo piny ubekoto, wuwacu kumae, Lietho ma [tek] bibino; e etimbre de. Wu weg ambili, wung’eyo maram wung’io ko wang’ ng’om ku polo; ento nedi wung’eyo ngo maram wung’i ko nindo maeni?’ (Luka 12:54-56) Ubenen kamaleng’ nia gibino ngo ayika.\n“Rwoth” utie ng’a, man “Jakur mandha” ke utie ng’a”?\nPirang’o julub pa Yesu ginyang’ nia jakur mandha bibedo nuti, man tic pa jakurne utie ang’o?\nPirang’o juk ma Yesu umio nia ‘jubed ayika’ pire tie tek lee?


Yesu udwoko hekalu kendo leng’ | Kwo pa Yesu\nWIC MI 103\nHekalu udoko leng’ kendo\nMATAYO 21:12, 13, 18, 19 MARKO 11:12-18 LUKA 19:45-48 YOHANA 12:20-27\nYESU UKWONG’O YEND’ULAM MAN EDWOKO HEKALU LENG’\nYESU UCIKERE NITHO KARA DHANU DUPA UNWANG’ KWO\nYesu ku julub pare gitimo diewor adek i Bethania niai ma giweko Yeriko. Kugweno mi ceng’ kas’acel, nindo 10 mi dwi mi Nisan, giai apokapiny pi nicidho i Yerusalem. Kec ubenego Yesu. Pieno kinde m’eneno yendulam, ecoro i bang’e. Nyo ebinwang’u nyinge i wie?\nKawoni utie thum mi dwi mir adek, man nitundo dwi mir abusiel de nwang’u fodi asu ulam ucego ngo nyinge. Re saa maeno ithe uluk. Yesu ubino niparu nia ebinwang’u nyinge malar cek. Ento enwang’u ngo acel de. Ithe m’uluk re m’ubino niwondo wang’gi. Eno uketho Yesu uyero kumae: “Ng’atu moko kud ucam nyingi ugambre kawono cil nja ku nja.” (Marko 11:14) E ndhundhu nica ithe ucaku ner, re julub gibinyang’ i thelembene urwonde.\nIng’ei saa ma nok, Yesu ku julub pare gitundo i Yerusalem. Ecidho i hekalu, m’elar eliewo nyaworo ku reto. Tin eciliewe aliewa kende ngo, ento ecitimo lembe moko m’urombo ku m’elar etimo oro adek i wang’e, i nindo mi Kadhukuwijo mi oro 30 R.M. (Yohana 2:14-16) M’ecidho maeni, Yesu uwok ubayu piny mi “ju ma giloko piny ku ju m’ung’iewo de ku i hekalu.” Bende, ‘eredho mesa mi juwilsente, ku kom mi ju m’uloko akuru.’ (Marko 11:15) Eyio ngo ni dhanu m’ubelabu piny migi gikadh kadok akadha de kud i lela mir hekalu pi nicidho i theng adhura mange.\nPirang’o Yesu umaku yub mi riemo dhanu m’ubeloko sente man m’ubelworo lei i hekalu? Eyero kumae: “Egore ngo kumae, Ot para jubilwong’o ot mi rwo ni thek ceke? ento wudwoke ni kagonjo mi weg ayeki.” (Marko 11:17) Elwong’ogi weg ayeki pilembe giketho bei matek mandha ni dhanu ma gibino ku yeny mi ng’iewo lei pi nithiero lam. Yesu neno nia eca utie kwo kunoke ayeki.\nM’umbe jiji, julam ma dongo, jugorcik, man dhanu mange ma dongo giwinjo pi lembe ma Yesu utimo, uketho gisayu kendo yo ma ginege ko. Ento, lembene ularere ngo igi. Ging’eyo ngo yo ma giromo ninege ko, pilembe dhanu cokiri lee pi niwinje.\nJuyahudi m’atika kendgi ngo re ma gibino i Kadhukuwijo, ento dhanu ma gijolo yioyic mi Juyahudi bende. Jugiriki de gibino nitimo thier i nindo maeno mir agba. Gigam gicidho ibang’ Filipo, saa moko nyo pi nyinge m’utie ku dhok mi Jugiriki. Ecicopere nia Filipo uneno nia lembuno cibedo cuu ngo, uketho emito ginyam i lembene kud Andrea. E Filipo gikud Andrea gitero lembene i bang’ Yesu, ma ve fodi asu ebino i hekalu.\nYesu ung’eyo nia tho pare dhingo, pieno eneno nia eno tie ngo saa mi pong’o yeny mi dhanu kunoke mi yenyo nia eng’eyere lee. E etio ku lapor pi nidwoko lembe ni jukwenda pare ario maeno, ewacu kumae: “Saa wok, ma jubiyungo ie Wod dhanu. Andhandha, ayero iwu, tek nying’ nganu kupodho i ng’om ungo etho de ngo, ebedo e kende; ento tek etho, ecego nyinge dupa.”—Yohana 12:23, 24.\nNying’ nganu acel copo nen nia kabang’e mbe. Ento, ka jupidhe i ng’om man “etho,” e etwi edongo man ecego nyinge dupa. Kumeno bende, Yesu kende re m’utie ng’atu maleng’. Nikum gwoko bedoleng’ pare m’enyutho ni Mungu cil i tho, ebiyabu yo mi nwang’u kwo ma rondo ku rondo ni dhanu dupa ma gitie ku pidoic mi miiri gigi. Uketho eyero kumae: “Ng’atu m’umaru kwo pare erwinye; man ng’atu m’udagu kwo pare i ng’ombuni ebigwoke ni kwo ma rondo ku rondo.”—Yohana 12:25.\nYesu ubino paru pire kende ngo, pieno eyero kumae: “Tek ng’atu moko timo ira, wek elub ng’eya; man ka m’ani ie, jatic para bende bibedo keca: tek ng’atu moko timo ira, Vwa biyunge.” (Yohana 12:26) Eno tie mugisa madit ma rukani! Ju ma Wego uyungogi, gibidikiri karacelo ku Kristu i Ker.\nYesu ung’eyo nia ebisendere man jubinege mi tek, pieno ewacu kumae: “Kawono cwinya ng’abre; e abiwacu ang’o? Vwa, lara ni saa maeni.” Eno ubenyutho ngo nia Yesu ubemito uro nitimo yeny pa Mungu. Eyero kendo kumae: “Ento kum lembe nini abino ni saa maeni.” (Yohana 12:27) Yesu uyio nitimo lembe ceke ma Mungu ukeco, uketho i ie nithiero kadok kwo pare.\nPirang’o Yesu uparu nia ebinwang’u nyingulam, ma ke nwang’u ubino ngo dwi m’ulam cek i ie?\nPirang’o Yesu ulwong’o ju m’ubelworo piny i hekalu “weg ayeki”?\nPirang’o Yesu uporere ku nying’ nganu acel, man ewinjere nenedi pi masendi man tho m’ubekure?\nYesu unyutho amora pi thier mandha


Lapor ario mi podho mir ulok man jutipodho | Kwo pa Yesu\nSOM I DHOK MI Allemand Alur Amharique Anglais Arabe Arménien Aymara Azéri Azéri (cyrillique) Baoulé Bassa (Cameroun) Batak (karo) Batak (toba) Bikol Birman Boulou Bulgare Cambodgien Catalan Cebuano Chichewa Chitonga Chitonga (Malawi) Chitumbuka Coréen Croate Créole de Maurice Créole des Seychelles Créole d’Haïti Dangme Danois Drehu Efik Espagnol Estonien Fidjien Finnois Fon Français Ga Goun Grec Guarani Gujarati Géorgien Hiligaynon Hongrois Hébreu Icibemba Igbo Iloko Indonésien Isoko Italien Japonais Javanais Jula Kabye Kazakh Kazakh (arabe) Kikaonde Kikongo Kikuyu Kiluba Kinyarwanda Kipende Kirghiz Kiribati Kirundi Kisonge Kongo Lingala Lomwe Luganda Luo Luvale Macédonien Makua Malay Malayalam Malgache Maltais Maya Mooré Ndau Ndébélé Ndébélé (Zimbabwe) Norvégien Nyungwe Néerlandais Oromo Ossète Otètèla Ourdou Ouzbek Pangasinan Papiamento (Curaçao) Persan Pidgin salomonien Polonais Portugais Quechua (Ancash) Quechua (Ayacucho) Quechua (Bolivie) Quechua (Cuzco) Roumain Russe Samoan Sango Sena Sepedi Serbe Serbe (romain) Shona Silozi Singhalais Slovène Sranan tongo Suédois Swahili Swahili (Rép. dém. du Congo) Tagalog Tahitien Tajiki Tamoul Tatar Tchouvache Thaï Tigrinya Tok pisin Tshiluba Tshwa Turc Turkmène Tuvaluan Twi Tzotzil Ukrainien Umbundu Uruund Vietnamien Wallis Waray-Waray Éwé\nWIC MI 106\nLapor ario ma Yesu umaku iwi podho mir ulok\nMATAYO 21:28-46 MARKO 12:1-12 LUKA 20:9-19\nLAPOR PI WOT ARIO\nLAPOR MI JUFUR PODHO MIR ULOK\nKinde ma Yesu ubino i hekalu, etalu dhu julam ma dongo ku judongo mange ma gimito ginyoth wie ku penji ma nia ng’a dhe m’umio ire ng’ol m’etimo ko gin ceke m’ebino timo. Lembe ma Yesu udwoko igi uketho giling’ ting’. Ing’eye etio ku lapor moko m’ugolo wigi.\nEyero kumae: “Ng’atu moko ubedo ku wote ario; ebino de ba ma kayu, ewacu kumae, woda ci tim tic i podho mir ulok tinuni. Man eloko lembe ewacu de kumae, ayenyo ngo; ento macen elokre, ecidho de. Ebino de ba mir arionde, ewacu de kumeca. Man eloko lembe ewacu kumae, acidho, rwoth: ere ecidho ngo. Makani ma kind juario m’utimo kacwiny woni?” (Matayo 21:28-31) Dwokowang’ lembe maeno utie kamaleng’: Nyathin ma kwong’a re m’udok utimo yeny pa won.\nPieno Yesu uyero ni judhoge kumae: “Andha awacu iwu, nia weg ajok ku weg tarwang’ gilar gimondo iwu i Ker pa Mungu.” Ku kwong’a weg ajok ku weg tarwang’ giyio ngo Mungu. Re ing’eye calu nyathin mi kwong’o, gidok giloko cwinygi man gicaku nitimo ire. Tung’ kugi, calu nyathin mir arionde, judong dini giwacu nia gitimo ni Mungu ma ke i andha gitimo ire ngo. Yesu uyero kumae: “Yohana bino i beng’wu i yo mi bedopwe, wuyie de ngo; ento weg ajok ku weg tarwang’ e ma giyie; wun de, ka wuneno maeni, macen wuloko cwinywu ngo, kara wuyie.”—Matayo 21:31, 32.\nYesu udok umaku lapor mukende. I lapor maeni, Yesu unyutho nia judong dini gikoso ngo kende kende nitimo yeny pa Mungu, ento gitie bende jutimrac. Ewacu kumae: “Ng’atu moko pidho podho mir ulok, epidho arara de i kume, ekunyo vur ma jubiyo ie nying ulok de, man egomo [otkur], e emie ni sumba ba jutipodho, en ke ecidho i ng’om mange. Ka kacekne tundo eoro jamiru ba jutipodho, kara egam kum nying ulok moko m’i podho mir ulok ba jutipodho. E gigame, gifode de, giketho edok mananu. Man eoro jamiru mange kendo i bang’gi; e gitong’o lero i wie, man gitime rac dit. Man eoro mange; e ginege: ku mange de dupa; moko gifodo, moko ke ginego anega.”—Marko 12:1-5.\nNyo juwinj pa Yesu ginyang’ i lapor maeno? Eyo, gicopo nipoi ikum wec ma jabila Isaya ugam uyero, m’uwacu kumae: “Podho mir ulok pa Yehova mir udul en e ot mir Israel, man dhanu mi Yuda gi yen m’apidha pare ma ber: man egeno pokolembe, ento, nen [turocik].” (Isaya 5:7) I lapor maeno pa Yesu, won podho utie Yehova, podho mir ulok ke utie thek mir Israel ma Mungu ugoyo gang’ i kume ku Cik pare pi nigwoke. Yehova uoro jubila kara uponj dhanu pare man kara gikonygi giceg nying’gi maber.\nEnto, “jutipodho” gitimo “jumiru” ma juoro i bang’gi rac man ginegogi. Yesu uyero kumae: ‘E macen [won podho], uoro wode ma jamer i bang’gi, ewacu kumae, gibijwigiri ni woda. Ento jutipodho maeno giweciri i kindgi gigi kumae, maeni jacampacu; wubin, wanegue, kara camupacu dong’ iwa. E gimake man ginege.’—Marko 12:6-8.\nYesu udok upenjogi kumae: ‘Ka kumeno, won podho mir ulok bitimo ang’o?’ (Marko 12:9) Judong dini gidwoko ire lembe kumae: “Ebinyotho dhanu ma rac maeno ku rac, man ebimio podho mir ulok ni jutipodho mange, ma bimio ire nyinge ku ba nindo migi.”—Matayo 21:41.\nM’umbe ninyang’, gipoko lembe i wigi gigi, pilembe gin de gitie acel m’ikind “jutipodho” mi “podho mir ulok” pa Yehova, niwacu thek mir Israel. Nying’gi ma Yehova ukwayu nia gicegi utie nia gibed ku yioyic i Wode, niwacu Masiya. Yesu ugam uneno wang’gi, man ewacu igi kumae: “Fodi wusomo lembagora pa Mungu maeni ngo ma kumae, kidi ma jugomot gikwero, kidine judwoke ni wi gul; maeni ai ba [Yehova], man en e gin ma wang’u ijo i wang’wa?” (Marko 12:10, 11) Ing’eye Yesu udok ukoro i lembene kamaleng’ kumae: “Ka kumeno awacu iwu kumae, jubikabu Ker pa Mungu woko kud i beng’wu, jubimie ni thek ma cego nyingene.”—Matayo 21:43.\nJugorcik ku julam ma dongo ging’eyo nia Yesu uyero “lembabola maeni i kumgi.” (Luka 20:19) Ng’ecwiny umakugi, gimito gineg ‘jacam pacu’ maeno mandha. Ento calu m’udul dhanu neno Yesu ni jabila, ninege iwang’gi utie igi lembe matek.\nI lapor ma Yesu umaku, wot ario m’eweco pigi ubenyutho jukani?\nI lapor mir ario ma Yesu umaku, “won podho” utie ng’a, “podho mir ulok” tie ang’o, “jutipodho” tie jukani, “jumiru” tie jukani, man “jacampacu” tie ng’a?\nLembang’o ma binwang’u “jutipodho” i nindo m’ubino?\nPONJ LEMBE LEE AKECA\nLEMBANYONG’A M’UAI I BANG’ MUNGU!\nKer Pa Mungu Tie Ang’o?\nRwoth mi Ker pa Mungu Tie Ng’a, man Ker ne bibino nitimo ang’o?


Berocwiny tie nying’ tipo\nSOM I DHOK MI Acoli Adja Afrikaans Akha Albanais Allemand Altaï Alur Amharique Amis Anglais Arabe Arménien Aymara Azéri Azéri (cyrillique) Bachkir Baoulé Bas allemand Bassa (Cameroun) Batak (karo) Batak (toba) Batak simalungun Biak Bichlamar Bikol Birman Boulou Bulgare Cakchiquel Cambodgien Catalan Cebuano Changana du Mozambique Chavacano Chichewa Chin Haka Chinois cantonais (traditionnel) Chinois mandarin (simplifié) Chinois mandarin (traditionnel) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuuk Coréen Croate Créole de Maurice Créole de la Guadeloupe Créole des Seychelles Créole du Bélize Créole d’Haïti Damara Dangme Danois Dayak Ngaju Dhusepulana Digor Douala Drehu Edo Efik Esan Espagnol Estonien Fidjien Finnois Fon Français Ga Gallois Garifuna Gitonga Goun Grec Groenlandais Guarani Gujarati Géorgien Haoussa Herero Hiligaynon Hindi Hiri motu Hmong blanc Hongrois Hébreu Iban Ibanag Ibinda Icibemba Igbo Iloko Indonésien Islandais Isoko Italien Japonais Javanais Jula Kabye Kachin Kannada Karen sgaw Kazakh Kazakh (arabe) Kekchi Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisonge Kissi Kongo Krio Kurde kurmanji Kurde kurmanji (Caucase) Kurde kurmanji (cyrillique) Kwangali Kwanyama Kyangonde Lahu Langue des signes américaine Langue des signes angolaise Langue des signes colombienne Langue des signes cubaine Langue des signes espagnole Langue des signes mexicaine Langue des signes panaméenne Langue des signes polonaise Langue des signes québécoise Langue des signes sud-africaine Langue des signes équatorienne Lao Letton Lhukonzo Lingala Lituanien Lomwe Luganda Lunda Luo Luvale Macédonien Makua Makua-Meetto Malay Malayalam Malgache Maltais Mam Mambwé-Lungu Mapudungun Marathi Marshall Maya Mazatèque de Huautla Mbunda Mingrélien Mixe Mixtèque (Guerrero) Mizo Mongol Mooré Motu Nahuatl (Guerrero) Nahuatl (Huasteca) Nahuatl (Nord de Puebla) Nahuatl (central) Navajo Ndau Ndonga Ndébélé Ndébélé (Zimbabwe) Ngabere Ngangela Nias Niue Norvégien Nyaneka Nyanja Nyungwe Nzema Néerlandais Népali Okanisi Okpe Oromo Ossète Otètèla Ourdou Ouzbek Ouzbek (romain) Ouïghour (arabe) Ouïghour (cyrillique) Palau Pangasinan Papiamento (Curaçao) Pendjabi Persan Pidgin d'Afrique de l'Ouest Pidgin salomonien Polonais Ponape Portugais Portugais (Portugal) Quechua (Ancash) Quechua (Ayacucho) Quechua (Bolivie) Quechua (Chimborazo) Quechua (Cuzco) Quechua (Imbabura) Rarotongan Romani (Macédoine) Romani (Macédoine, cyrillique) Romani (Serbie) Romani (sud de la Grèce) Ronga Roumain Runyankore Russe Rutooro Samoan Sangir Sango Saramacca Sena Sepedi Serbe Serbe (romain) Sesotho (Afrique du Sud) Sesotho (Lesotho) Shona Sidama Silozi Singhalais Slovaque Slovène Soundanais Sranan tongo Suédois Swahili Swahili (Rép. dém. du Congo) Swati Tagalog Tahitien Tajiki Tamoul Tarascan Tatar Tchouvache Tchèque Thaï Tigrinya Tiv Tlapanec Tojolabal Tok pisin Tongien Totonaque Tshiluba Tshwa Tsonga Tswana Turc Turkmène Tuvaluan Twi Tzeltal Tzotzil Télougou Tétoum Dili Ukrainien Umbundu Urhobo Uruund Venda Vietnamien Wallis Waray-Waray Wayuunaiki Wolaitsa Xhosa Yapois Yoruba Zandé Zapotèque (de l’isthme) Zoulou dhu Kabuverdianu Éwé\nBEDO BER KU DHANU\nWAN ceke wabed wamito jumange ung’ei nia watie dhanu ma ber. Re i ng’om ma wabekwo i ie eni, etie yot ungo ninyutho berocwiny, pilembe dhanu ma dupa ‘gidagu gin ma ber.’ (2 Tim. 3:3) Gikwero niworo cik pa Yehova. Gin m’eyero nia tie ber, giloko nia tie “dubo” man gin m’ewacu nia tie dubo, giyero nia tie “ber.” (Isa. 5:20) Bende, gin mange ma cero ng’atini nibedo jabero copo bedo lembe m’ugam utimere i kwo pare man koso bedoleng’. Pieno, wacopo bedo ku nen ma rom ku pa nyamego moko ma nyinge Anne, * m’udaru timo ni Yehova pi oro ma dupa. Eyero kumae: “Etie lembe ma tek dit ira niyio nia acopo bedo dhanu ma ber.”\nRe lembe ma ber utie nia wan ceke wacopo timo bero! Berocwiny utie thenge mi nying’ tipo ma leng’ pa Mungu; tipo maeno utie ku tego nisagu gin moko ci ma copo cerowa nibedo dhanu ma ber, calu ve atelatela mi dhanu mi ng’om maeni, dubo alaga man lembe m’ugam utimere i kwo mwa. Wakewanen nia berocwiny uketho i ie ang’o, man wanen lembe ma wacopo timo kara waceg kite maeno nisagu.\nBEROCWINY UKETHO I IE ANG’O?\nBerocwiny utie kite m’uketho i ie nibedo ku kura ma ber, man nitimo lembe m’atira saa ceke. Ka juyero nia gin moko tie ber, eno nyutho nia kume moko mbe m’unyothere. Berocwiny nen nikadhu kud i lembe ma ber ma wabetimo ni jumange. Ng’atu ma jabero yenyo yo mi konyo jumange, man etimo igi lembe ma beco.\nCopere idaru neno ng’atu moko m’ubetimo bero ni juruot pare kunoke ni jurimbe. Re eno kende uromo ngo. Ubekwayu bende nitimo lembe m’atira i wang’ Yehova. I andha, ng’atu moko mbe ma copo timo kwa bero i kwo pare; Biblia uwacu nia “ng’atu ma pwe mbe i ng’om, ma timo ber, ma dubo de ngo.” (Ekl. 7:20) Jakwenda Paulo de uyero kamaleng’ kumae: “Kum ang’eyo nia i ia, lembene kumae, i kuma, gin moko m’ubedo ber umbe.” (Rum. 7:18) Pieno, kara watund nicego berocwiny i kwo mwa, wacikara nilubo lapor pa Yehova ma tie Jabero m’usagu zoo.\n“YEHOVA E BER”\nYehova Mungu uketho cik pi gin ma ber. Biblia uyero pire kumae: “In i ber, man itimo ber; ponja ku cik peri.” (Zab. 119:68) Wakenen lembe ario mi verse maeno m’unyutho nia Yehova tie won berocwiny.\nYehova e ber. Berocwiny pa Yehova cwale nitimo kwa lembe ma ber. Nindo moko Yehova uyero ni Musa kumae: “Abiketho bero para ceke kadhu i weng’i.” E Yehova unyutho dwong’ pare ni Musa, man bende bero pare. Musa ugam uwinjo dwal moko m’ubeyero pi Yehova kumae: “Yehova, Yehova, Mungu ma won kisa ku bero, ng’atu ma bedo yo ni ng’ecwiny, man dit ku mer mi bero ku lemandha, ng’atu ma gwoko mer mi bero ni dhanu rubanga rubanga, m’eweko kier ku gondri man dubo; m’ekwanu dubo ngo nia leng’ i yo moko.” (Ai 33:19; 34:6, 7) Eno ubenyutho kamaleng’ nia Yehova e ber i ayi moko ci. Yesu ubino ng’atu ma ber m’usagu zoo, re eyero kumae: “Ng’atu moko mbe ma ber, ndhu acel kende, en e Mungu.”—Lk 18:19.\nWaneno bero pa Yehova kamaleng’ nikadhu kud i piny m’ecwio\nTic pa Yehova ceke tie ber. Lembe ceke ma Yehova betimo nyutho nia e ber. Biblia uyero kumae: “Yehova e ber ni dhanu ceke; man kisa pare ma ng’ic ni wi tic pare ceke.” (Zab. 145:9) Yehova benyutho berocwiny pare m’umbe akoyakoya; eno uketho ecwio dhanu, man emio igi piny ceke ma copo gwoko kwo migi. (Tic. 14:17) Yehova benyutho bende berocwiny pare nikadhu kud i kisa m’etimo iwa. Jagor Zaburi ukiewo kumae: ‘Kum in, Yehova, i ber, man ibedo ayika mi weko dubo.’ (Zab. 86:5) Pieno, wang’ei nia “gin moko ma ber umbe [ma Yehova] bicero ni ju m’uwotho atira.”—Zab. 84:11.\n‘WUPONJ NITIMO BER’\nYehova ucwiowa i ayine, pieno ecopere iwa nibedo dhanu ma ber, man nitimo lembe ma ber ni jumange. (Tha. 1:27) Re wacopo bedo ngo dhanu ma ber mbwang’ kumeni. Lembe pa Mungu uwacu kumae: “Wuponj ng’eyo timo ber.” (Isa. 1:17) Dong’ lembang’o ma copo konyowa kara waponj ninyutho berocwiny? Wakenen lembe adek ma wacopo timo.\nMi kwong’o, wakwai tipo maleng’ nikadhu kud i rwo. Tipo maleng’ copo konyo Jukristu nibedo dhanu ma ber i wang’ Mungu. (Gal. 5:22) Eyo, tipo maleng’ pa Mungu copo konyowa niponjo nimaru gin ma ber, man nidagu gin ma rac. (Rum. 12:9) Biblia unyutho nia Yehova romo ketho ‘wanyang’ i tic ceke ma ber.’—2 Tes. 2:16, 17.\nMir ario, wasom Lembe pa Mungu m’eyuyo i wie. Nikadhu kud i Biblia, Yehova ponjowa ku “yo ceke ma ber” man ekonyowa kara wabed ayika “kum tic ceke ma ber kubang’gi kubang’gi.” (Rie. 2:9; 2 Tim. 3:17) Ka wabesomo Biblia man wabenyamu i lembe ma wabesomone, wabipong’o adundewa ku lembe ma beco ma Biblia unyutho iwi Mungu man iwi lembakeca pare. Adundewa utie ve kakanpiny. Kinde ma wabesomo Biblia man wabenyamu ie, eca nwang’u wabepong’o adundewa ku lembe ma beco. Etie ve wabepong’o kakanpiny mwa ku piny ma beco ma bidokonyowa i ng’eye.—Lk 6:45; Ef. 5:9.\nMir adek, ‘wakwany ba gin ma ber.’ (3 Yoh. 11) Biblia uweco pi dhanu dupa ma wacopo lubo lapor migi. I andha, lapor ma beco m’usagu zoo utie pa Yehova man pa Yesu. Re wacopo kwanyu bende lapor mi dhanu ma gigam ging’eiri nikum berocwiny migi, calu ve, Tabitha man Barnaba. (Tic. 9:36; 11:22-24) Icopo nwang’u ponji lee kan ibesomo lembe ma Biblia ukoro pigi. I saa mi ponji peri, kenen lembe ma gigam gitimo pi nikonyo jumange. Par pi gin m’icopo timo pi nikonyo juruot peri man dhanu mi cokiri peri. Bende, saa m’ibeponjo lembe iwi Tabitha giku Barnaba, kenen mugisa ma gigam ginwang’u nikum berocwiny migi. In de icopo nwang’u mugisa calu gin.\nWacopo lubo bende lapor mi dhanu mi rundi mwa eni ma gibenyutho berocwiny. Kepar pi tic ma tek ma judong cokiri ma gitie ‘jumar gin ma ber’ gibetimo. Kepar bende pi nyimego ma gibegwoko bedoleng’ migi, ma nikadhu kud i wec migi man timo migi gitie “juponji mi gin ma ber.” (Tit. 1:8; 2:3) Nyamego moko ma nyinge Roslyn ukoro kumae: “Jarimba moko betimo kero nikonyo dhanu mi cokiri, man nitielo cwinygi. Eparu pi lembe ma gibekadhu kud i ie, eno cwale nimio igi giramia kadok ma nok; ebed ekonyogi bende i ayi mange. Anwang’u nia etie dhanu ma ber dit.”\nYehova ubeketho cwiny dhanu pare kumae: “Wuyeny gin ma ber.” (Amo. 5:14) Ka wabetimo kumeno, wabimaru lembe ma Yehova uwacu nia utie ber, man wabibedo kud ava mi timo lembe ma ber.\nWatim kero nibedo dhanu ma ber man nitimo lembe ma ber\nPi ninyutho berocwiny ni jumange, ubekwayu ngo nia wamii kwa igi piny ma dongo, kunoke mi bei ma tek. Ku lapor, kepar nia ipidho yen moko. Kara emoki, ibikonjo ngo pii lee wang’ acel kende i wie, ento ibikonjo pii i wie nok nok, ke wang’ dupa. Romrom bende, ka wabetimo bero ni jumange wang’ ma pol kadok nyanok nok, eno binyutho nia watie dhanu ma ber.\nBiblia ubeketho cwinywa nia wabed “ayika” nitimo lembe ma ber. (2 Tim. 2:21; Tit. 3:1) Ka wabeii ning’eyo lembe ma jumange ubekadhu kud i ie, wabitimo kero ninyayu mutoro i igi man ‘niteng’ogi.’ (Rum. 15:2) Ku lapor, wacopo konyo jumange ku piny moko ma watie ko. (Rie. 3:27) Waromo bende nilwong’o ng’atini ni cam, kunoke pi nitielo cwinywa i kindwa. Ka wang’eyo nia ng’atu moko ubetwoyo, wacopo oro ire barua, waromo ciliewe kunoke wacopo lwong’e i telefon. Eyo, kaka utie dupa ma wacopo yero ko “wagi wec ma calu e ber pi teng’oteng’ calu cande bedo, kara emi bero ni ju m’uwinjo.”—Ef. 4:29.\nCalu Yehova, ubekwayu waii nitimo bero ni dhanu ceke, pieno wacikara ngo nibedo kud akoyakoya. Yo acel ma cuu ma wacopo timo ko bero calu Yehova utie nirweyo lembanyong’a mi Ker ni dhanu mi kwonde ceke. Calu ma Yesu ung’olo, watimo bero kadok ni judegi mwa de. (Lk 6:27) Etie rac ungo nyanok de nitimo bero ni jumange, pilembe “cik umbe kum wagi gin maeni.” (Gal. 5:22, 23) Ka wabetimo lembe ma ber kadok i saa ma dhanu gibetimowa rac kunoke i saa ma wabenwang’ara ku peko moko, wabitelo dhanu i lemandha man wabimio yung ni Mungu.—1 Pet. 3:16, 17.\nMUGISA MA WABINWANG’U KA WABENYUTHO BEROCWINY\nBiblia uwacu nia “ng’atu ma ber [binwang’u mugisa mi tic pare] en gire.” (Rie. 14:14) Mugisane moko tie ang’o? Ka wabenyutho berocwiny ni jumange, eno copo cwalu gin de gitimo iwa bero. (Rie. 14:22) Re kadok gibetimo ngo iwa bero de, ubekwayu wamedara asu ninyutho igi berocwiny. Tek watimo kumeno, saa moko gicopo loko nen migi.—Rum. 12:20.\nKa waweko nitimo lembe ma rac man wacaku timo lembe ma ber, wan giwa de wanwang’u adwogi ma cuu. Umego ku nyimego ma dupa giwacu nia lembe maeno ugam utimere i kwo migi. Wakenen lapor pa nyamego moko ma nyinge Nancy. Ekoro kumae: “Saa m’abedongo, abed atimo lembe zoo mafu mafu, kura para bino rac man wiya bino tek. Re kinde m’aponjo cik pa Mungu man acaku wore, anwang’u anyong’a. Kawoni dong’ aworara.”\nThelembe ma lee ma ketho wanyutho berocwiny ni jumange utie nia, nitimo bero nyayu anyong’a i Yehova. Kadok dhanu gibeneno ngo bero ma wabetimo de, re Yehova ubeneno. Ka wabetimo bero man ma watie ku paru ma cuu, eng’eyo. (Ef. 6:7, 8) Ebimio iwa mugisa ma kani? Biblia uwacu nia “Ng’atu ma ber binwang’u bero pa Yehova.” (Rie. 12:2) Pieno, dong’ wamedara ninyutho berocwiny. Yehova ung’olo nia ebimio “dwong’ ku yung man kwiocwiny ni dhanu ceke kubang’gi kubang’gi m’utimo ber.”—Rum. 2:10.\n^ par. 2 Juloko nyinge.


Aradu, icopo bedo kud anyong’a i kwo peri | Mi ponji\n‘Inyutho ira yo mi kwo.’—ZAB. 16:11.\nWER: 133, 89\nZABURI MIR 16 COPO KONYI NENEDI . . .\nkara iketh Yehova ubed ni “aba” peri?\nkara ing’ii jurimo mandha, man iketh lembakeca ma beco i kwo peri?\nkara itim kero nimaru gin ma ber, man nidagu gin ma rac?\n1, 2. Lembe ma Tony ukadhu kud i ie ubenyutho nenedi nia ecopere nitimo alokaloka i kwo mwa?\nJALAWOBI moko ma nying’e Tony ubino nyathi kic. Ebino somo dharaza, ento lembene ubed unyang’e ngo akeca. Ku lapor, ebino paru nia ewek somo ma fodi enwang’u ngo diplom. Ceng’ soko kunoke ceng’ yenga, Tony ubed ucidho nineno video kunoke ninambu ku jurimbe. Ebino jarop de ngo, ebed emer ungo ku yath ma merojo de, re eng’eyo ngo nia ebekwo pirang’o. Eng’eyo ngo nia Mungu nuti de. Nindo moko, Tony ugam urombo ku Jumulembe pa Yehova, man ekoro igi adieng’a m’ebino ko iwi Mungu. Gimio ire nyathibuku, Nyo jucwio kwo acwia? (La vie a-t-elle été créée ?), man nyathibuku, Penji abic m’ukwayu jupenjiri ko iwi kite ma kwo ucaku ko (Cinq questions à se poser sur l’origine de la vie).\n2 Kinde ma gidok niliewo Tony, ginwang’u nen pare ulokere andhandha. Esomo nyithibukune wang’ dupa dit uketho ginyong’iri man gibaniri. Tony uyero ni Jumulembe maeno kumae: “Kara Mungu utie andha.” Ecaku niponjo Biblia, man nok nok, nen pare ugam ulokere iwi kwo. Nwang’u i wang’ nicaku ponjo Biblia, Tony ubed usomo ngo dharaza cuu, ento i ng’eye edoko nyathin ma cuu mandha mir école m’esomo i ie! Kadok jadit mi somo migi de ie uwang’ lii. Ewacu ni Tony kumae: “Itimo alokaloka lee dit i kwo peri, man icaku benwang’u pwe ma cuu mandha. Nyo tie pilembe icaku bedikiri ku Jumulembe pa Yehova?” Tony udwoko ire nia tie kumeno, man enyutho bende ni jadit somo migi lembe mange m’eponjo. Tony ugam unwang’u diplom, man tin etie jayab yo ma nja man etie bende jakony tic. Mutoro benego Tony lee dit pilembe etuc ning’eyo Wegwa mi polo ma Yehova!—Zab. 68:5.\nWOR YEHOVA KARA LEMBE UWOTH IRI MIERO\n3. Yehova ubemio juk ma kani ni aradu?\n3 Lembe ma Tony ukadhu kud i ie ubepoyo wiwa nia Yehova ubedieng’ andhandha pi jurutic pare ma gitie aradu. Ebemito lembe peri ubed miero, man ikwo kud anyong’a, pieno ebemio iri juk nia ipoi i kum “Jacwic peri i nindo mir aradu peri.” (Ekl. 12:1) Eno tie ngo lembe ma yot saa ceke, ento ecopere. Ku kony pa Mungu, lembe copo bedo iri miero niai m’itie aradu eni nitundo i tio peri. Kara wanyang’ i lembe maeno ma ber, wabiweco iwi gin m’ugam ukonyo nyithindo mir Israel nimaku Ng’om mi lembang’ola, man gin m’ukonyo Daudi niloyo Goliath m’ubino jarukara.\n4, 5. Kite ma Juisrael giloyo ko Jukanani man kite ma Daudi uvoyo ko Goliath ubemio iwa ponji ma kani ma pire tek? (Nen cal mir acaki.)\n4 Kinde ma nyithindho mir Israel gidhingo mondo i Ng’om mi lembang’ola, Yehova umio igi telowic ma kani? Nyo eyero gimed bodho migi mi kiedo lwiny? Ungo! (Poi. 28:1, 2) Eyero igi nia giwore man gigene. (Yoc. 1:7-9) I nen pa dhanu, eno copo nen ni telowic ma cuu ngo, ento ebino telowic ma ber dit ni nyithindho mir Israel. Yehova utuc nikonyo dhanu pare, pieno giloyo Jukanani wang’ dupa. (Yoc. 24:11-13) Pi niworo telowic pa Mungu, kwayu nibedo ku yioyic; yioyic ma kumeno ke mio kwa matoke ma ber. Ebino kumeno nindo ma con man tin bende etie kumeno.\n5 Goliath ubino askari ma jarukara. Edongo kago metre 3, man ebino ku jamlwiny ma reco. (1 Sam. 17:4-7) Daudi ke ubino ndhu ku lacur pare kende man ku yioyic i Mungu. Ng’atu m’umbe ku yioyic copo paru nia rieko pa Daudi ubino nok uketho eng’ap nicikiedo i dhu Goliath! Ento i andha, rieko pa Goliath re m’ubino nok.—1 Sam. 17:48-51.\n6. Wabiweco iwi lembang’o i tiwiwec maeni?\n6 I thiwiwec m’ukadhu, waweco iwi lembe ang’wen ma copo ketho wabedo kud anyong’a man ma copo ketho lembe wotho miero i kwo mwa. Waponjo nia ukwayu wabed wapong’ yeny mwa mi tipo, wathei mer ku dhanu ma gimaru Mungu, waketh lembakeca ma beco man wanen bedagonya ma Mungu mio iwa ni gin ma pire tek. I thiwiwec maeni, wabiponjo bero ma tung’ tung’ ma wacopo nwang’u tek wabetimo lembe maeno ma beco. Dong’ wakenen cik moko mir ukungu ma nwang’ere i Zaburi mir 16.\nPONG’ YENY PERI MI TIPO\n7. (a) Ng’atu mi tipo tie ng’atu ma nenedi? (b) “Aba” pa Daudi ubino ang’o, man eno uketho ewinjere nenedi?\n7 Ng’atu mi tipo bedo ku yioyic i Mungu man etimo kero nineno lembe calu ma Mungu neno ko. Eweko Yehova utel wi kwo pare man eng’io niwore i lembe ceke. (1 Kor. 2:12, 13) Daudi ubino ng’atu mi tipo, pieno i wer moko, eyero kumae: “Yehova en e makapiny mir aba para.” (Zab. 16:5) Mutoro ubed unego Daudi lee dit pir “aba” pare, niwacu pi mer ma ceng’ini m’ebino ko ku Mungu, man ebed eketho Mungu ni kapondo pare. (Zab. 16:1) Pieno ewacu kumae: “Anyong’a nego dwong’ para.” Gin moko acel de mbe m’ubed umio mutoro ni Daudi nisagu mer ma ceng’ini m’ebino ko ku Yehova!—Som Zaburi 16:9, 11.\n8. Kekwan piny moko ma copo ketho ikwo ku mutoro.\n8 Dhanu ma giketho wigi zoo i kum sayu sente man i kum sayu anyong’a gicopo nwang’u ngo nyanok de kit mutoro ma lee ma Daudi ubino ko. (1 Tim. 6:9, 10) Umego moko mi Canada uwacu kumae: “Anyong’a mandha ai ungo i piny ma wanwang’u i kwo, ento wabedo kud anyong’a mandha tek wabemio ni Ng’atu m’umio iwa giramia ceke ma beco, niwacu Yehova Mungu.” (Yak. 1:17) Kan ibetielo yioyic peri i Yehova man ibetimo ire, ibikwo ma ber mandha man ku mutoro. Pieno, icopo timo ang’o pi nidwoko yioyic peri udok tek? Bed inwang’ saa mi weco ku Mungu, niwacu mi somo Lembe pare, mi neno piny ma tung’ tung’ ma beco m’ecwio, man bed ipar iwi kite pare ma beco, calu ve mer m’emeri ko.—Rum. 1:20; 5:8.\n9. Icopo timo ang’o pi ninyutho nia ibeweko Lembe pa Mungu re m’utel wii?\n9 Saa moko Mungu benyutho mer pare iwa nikadhu kud i twiny m’etwinyo kowa tap i saane, calu ma wego ma jamer timo. Daudi de ubed uneno twiny pa Mungu ni gin ma pire tek, uketho eyero kumae: “Abimio mugisa ni Yehova, m’umio ira lembapora (twiny). Eyo, adundena ponja i nindo mi diewor.” (Zab. 16:7) Daudi ubed unyamu i paru pa Mungu cuu dit, pieno en de ecaku neno lembe i kite ma Mungu neno ko. Egam eweko paru pa Yehova re m’utel wie, niwacu ukonye nitimo alokaloka kara edok dhanu ma ber nisagu. Ka in de itimo kumeno, mer m’imaru ko Mungu bidoko tek, e ibidoko Jakristu m’uteng’ini. Nyamego moko ma nyinge Christin uyero nia kan etimo sayusac man ebenyamu i lembe m’ebesomo, enwang’u nia Yehova uketho jukiewo lembene pire!\n10. Calu ma Isaya 26:3 unyutho, ibinwang’u bero ma kani kan itie ng’atu mi tipo?\n10 Kan itie ng’atu mi tipo, ibineno ng’om maeni man anyimne i kite ma Mungu nene ko. Yehova umio iri ng’eyong’ec man rieko ma yawe mbe. Pirang’o? Ebemito ing’ei nia ang’o ma pire tek nisagu i kwo peri, imak yub ma beco, man ikur nindo m’ubino m’umbe lworo! (Som Isaya 26:3.) Umego Joshua, ma bedo i États-Unis, uyero nia kan icoro ceng’ini i vut Yehova, ibineno kamaleng’ nia girang’o ma pire tek man girang’o ma pire tek ungo i kwo.\nTHEI MER KU JURIMO MANDHA\n11. Daudi ubed ung’io dhanu ma nenedi nibedo jurimbe?\n11 Som Zaburi 16:3. Daudi ugam ung’eyo nia ukwayu ebed ku jurimo mandha. Pieno, eng’io dhanu ma gimaru Yehova re ma gibed jurimbe, man eno umio ire “anyong’a” lee dit. Elwong’o jurimbe nia “jumaleng’,” pilembe gibino timo kero nilubo cik pa Yehova i kwo migi. Jagor Zaburi mange de ubino ku paru ma rom iwi ng’io jurimo, ekiewo kumae: “An a juwadi dhanu ceke m’ulwori, man mi ju ma woro ponji peri.” (Zab. 119:63) Calu ma waneno i thiwiwec m’ukadhu, in de icopo nwang’u jurimo dupa ma beco i kind dhanu m’umaru Yehova man m’ubewore. Iromo ng’io kadok dhanu ma gitie ngo adiyo peri bende nibedo jurimbi.\n12. Pirang’o Daudi giku Yonathan gibino jurimo ma beco?\n12 Daudi ubed utheyo ngo mer kwa kud adiyo pare. Nyo ing’eyo ng’atu moko m’ubino jarimb Daudi ma ceng’ini? Saa moko nyo ibeparu pi Yonathan. Daudi giku Yonathan gibino i kind jurimo ma beco ma Biblia uweco pigi. Nyo ing’eyo de nia Yonathan ubino jadit ni Daudi mi oro 30 kumeni? Pirang’o gibino jurimo ma beco? Mer migi ucungo iwi yioyic ma gibino ko i Mungu. Gibed giworiri i kindgi man ng’atuman ubed ufoyo ku kite ma beco ma wagi tie ko, calu ve tegocwiny ma gin zoo ginyutho kinde ma gibino kiedo i dhu judegi pa Mungu.—1 Sam. 13:3; 14:13; 17:48-50; 18:1.\n13. Icopo timo ang’o kara ithei mer ku dhanu dupa? Kemii lapor moko.\n13 Calu Daudi giku Yonathan, ka wabetheyo mer ku dhanu ma gimaru Yehova man ma gitie ku yioyic i bang’e, wabinwang’u “anyong’a” lee dit. Nyamego Kiera, m’utimo ni Mungu pi oro ma dupa uyero kumae: “Atheyo mer ku dhanu mi kabedo ma dupa, dhanu mi suru man mi thek ma tung’ tung’.” Ka in de ibetimo kumeno, ibineno kite ma Biblia ku tipo maleng’ udiko ko dhu jurutic pa Yehova mi ng’om zoo i wat acel.\nKETH LEMBAKECA MA BECO\n14. (a) Icopo bedo ku lembakeca ma nenedi i kwo peri? (b) Aradu moko gigam giyero lembang’o iwi lembakeca migi?\n14 Som Zaburi 16:8. Timo ni Yehova ubino gin ma pire tek magwei ni Daudi. Kan ilubo lapor pa Daudi kinde m’ibeketho lembakeca moko i kwo peri, man saa ceke ibeparu pi gin ma Yehova ubemito itim, e ibikwo kud anyong’a. Umego Steven uyero kumae: “Kan aketho lembakeca moko, atimo kero nitundo i ie, man kan abeneno alokaloka m’atimo, anyong’a nega magwei.” Umego moko m’aradu mir Allemagne, ma kawoni ubetimo i ng’om mange uyero kumae: “Amito ngo nia i tio para saa m’abiparu pi lembe m’atimo i kwo para anwang’ nia abed adieng’ kwa pira gira.” Nyo in de itie ku nen maeno? Pieno, tii ku copo man bodho peri pi nimio yung’ ni Mungu man pi nikonyo dhanu mange. (Gal. 6:10) Bed ku lembakeca mi timo tic pa Yehova, man kwaye ekonyi itund i lembakeca perine. M’umbe jiji, Yehova bidwoko wang’ rwo peri!—1 Yoh. 3:22; 5:14, 15.\nLembakeca Moko M’icopo Ketho I Kwo Peri\nNisomo Biblia i kite ma copo mio iri kony lee\nNiponjo kite mi caku wec ku dhanu i lembanyong’a\nNithiero kwo peri ni Yehova man nimaku batizo\nNidoko jakony tic\nNimedo bodho peri mi ponji\nNicaku ponji mi Biblia ku dhanu\nNidoko jayab yo ma jakony kunoke ma nja\nNitimo i Bethel\nNiponjo dhok mange\nNicikonyo kaka ma yeny mi jurwei utie lee i ie\nNikonyo i tic mi giero Ot Ker kunoke i saa mi peko ma wok rek\n15. Icopo ketho lembakeca ma kani i kwo peri? (Nen sanduku ma thiwie tie, “ Lembakeca moko m’icopo ketho i kwo peri.”)\n15 Icopo ketho lembakeca ma kani i kwo peri? Ineno nenedi kan iketho lembakeca mi bemio jibu i coko m’umbe nisomo asoma? Nicaku tic pa jayab yo kunoke nitimo i Bethel? Icopo ponjo bende dhok ma nyen kara icak nirweyo lembanyong’a ni dhanu lee nisagu. Umego Barak ma tie aradu man m’ubetimo tic mi saa ceke uyero kumae: “Nja kugweno acew m’ang’eyo nia abecimio kero para ceke ni Yehova; eno ketho awinjara cuu mandha; tic mange acel de mbe ma copo ketho awinjara kumeno.”\nFOY KU BEDAGONYA MA MUNGU MIO IRI\n16. Daudi ubino ku nen ma kani iwi cik pa Yehova man cik pare mir ukungu, man pirang’o ebino ku nen maeno?\n16 Som Zaburi 16:2, 4. Calu ma waponjo i thiwiwec m’ukadhu, wanwang’u bedagonya mandha ka wabeworo cik pa Mungu man cik pare mir ukungu. Wagam wamaru gin ma ber man wadagu gin ma rac. (Amo. 5:15) Daudi uyero nia piny ceke ma beco m’ebino ko uai i bang’ Yehova pilembe etie jabero. (Zab. 145:7) Yehova nyutho bero i lembe ceke m’ebetimo, man piny moko ci ma beco ma watie ko uai i bang’e. Daudi utimo kero pare ceke pi nilubo lapor pa Yehova, man pi nimaru lembe m’emaru. Re Daudi utimo bende tego nidagu lembe ma Yehova udagu. Acel m’i kind lembene utie nirwo ni ayi gin m’acwia, niwacu, niworo gin moko ci m’uweko Yehova. Woro ma jumio ni ayi gin m’acwia daru valer mi dhanu, man eketho jumio ni dhanu kunoke ni piny mange, yung m’uromo jumii ni Yehova.—Isa. 2:8, 9; Nyu. 4:11.\n17, 18. (a) Daudi uwacu nia woro mungu m’araga tie ku matoke ma rac ma kani? (b) Ang’o ma tin eni ketho dhanu gimedo “can migi” ameda?\n17 I rundi ma con, lembsasa mi tarwang’ ubino thenge acel mi thier mandha ngo. (Hos. 4:13, 14) Dhanu dupa ubed umaru thierne pilembe gibed gitimo lembsasa mi tarwang’ kacwinygi. Re nyo kit thier maeno ubed umio igi mutoro? Nyanok de ngo! Daudi uwacu nia ju ma gibeworo mungu m’araga gimedo “can migi” ameda. Con eca, gibed githiero kadok awiya migi ni mungu m’araga! (Isa. 57:5) Yehova ugam umaru ngo colcwiny migine nyanok de. (Yer. 7:31) Ka nwang’u ibedo nuti saa maeca, nwang’u anyong’a copo negi lee dit nineno nia junyodo peri gibeworo Yehova!\n18 Tin, dini mi ndra dupa giyio nia lembsasa mi tarwang’ tie rac ungo, kadok ribiri i kind co ku co man mon ku mon de. Kit kwo maeno mi lembsasa copo ketho dhanu ginwang’u nia gitie agonya, ma ke i andha gibemedo “can migi” ameda. (1 Kor. 6:18, 19) Nyo in de ibeneno lembe maeno? Pieno aradu, winj Yehova ma tie Wegwa mi polo. Saa ceke wek kura peri unyuth nia woro Yehova tie ku bero iri. Par cuu iwi matoke ma rac ma tarwang’ kelo. Kan itimo kumeno, ibinwang’u nia kwayu ngo iwek mutoro moko mi nyati dakika ma nyanok kende ukel twon peko ma rukeno i wii. (Gal. 6:8) Umego Joshua ma judaru weco pire uwacu kumae: “Wacopo tio ku bedagonya mwa calu ma wamaru, re tek watio kude rac, mutoro acel de mbe ma wabinwang’u.”\n19, 20. Aradu ma gitie ku yioyic i Yehova man ma gibewore gibinwang’u mugisa ma kani?\n19 Yesu uwacu kumae: “Tek wubedo i lem para, nwang’u wu julubna mandha; man wubing’eyo lemandha, e lemandhane bigonyowu.” (Yoh. 8:31, 32) Watie ku mutoro mi tuko ngo pilembe Yehova uketho watie agonya i kum ponji mi dini mi ndra, i kum vupo ma tung’ tung’, man i kum timo ma tie ku winjiri ku tipo m’ucido. Wabekuro kud ava ma lee dit ninwang’u “gony mi dwong’ mi nyithindho pa Mungu.” (Rum. 8:21) Re kadok kawoni de icopo nwang’u kum gonyne, niwacu bedagonyane moko kan ibelubo ponji pa Kristu. Tek itimo kumeno, “ibing’eyo lemandha” nwang’u ibeponje aponja kende ngo, ento nwang’u ibekwo nimakere ku lemandhane.\n20 Aradu, mar bedagonya ma Mungu umio iri. Tii kude ku rieko. Ebikonyi kawoni nimaku yub ma cuu ma biyiko anyim peri. Umego moko m’aradu uwacu kumae: “Kan ilar itio ku bedagonya peri ku rieko kinde ma fodi itie aradu, eno bikonyi i kwo peri, kinde ma bikwayu imak yub ma dongo, calu ve kit tic m’ibitimo, nyo ibigamu dhaku kunoke nyo ibigiero, kunoke nyo ibibedo jamusuma pi saa moko.”\n21. Icopo timang’o kara inwang’ “kwo mandha”?\n21 I ng’om maeni m’ubekemo ajikine, kadok kwo ma dhanu yungo nia tie kwo mandha de galu ngo. Ng’atu moko acel de mbe m’ung’eyo lembe ma bitimere i nindo m’ubino. (Yak. 4:13, 14) Pieno, lembe ma ber akeca m’icopo timo utie nitimo ng’iong’ic ma biketho ibinwang’u “kwo mandha,” niwacu kwo ma rondo ku rondo i ng’om ma nyen pa Mungu. (1 Tim. 6:19) Yehova bediyowa ngo nia watim ire. Ng’atuman ng’io en gire gin m’ubekwayu etim. Pieno, keth Yehova ubed ni “aba” peri. Kubang’ nindo, tim kero nicoro ceng’ini kude man mar “gin ma ber” ceke m’emio iri. (Zab. 103:5) Ng’ei m’umbe jiji nia Yehova copo mio iri anyong’a ma lee dit pi nja!—Zab. 16:11.


Kpawa mi kwo: Anwang’u jukojuk i saa mir ang’abacwiny para ceke | Edward Bazely\nOtkur ma Wiw—Mi ponji | Dwi mir 6 2018\nSOM I DHOK MI Afrikaans Albanais Allemand Alur Amharique Amis Anglais Arabe Arménien Aymara Azéri Azéri (cyrillique) Bachkir Bas allemand Bassa (Cameroun) Bengali Bikol Birman Boulou Bulgare Cakchiquel Catalan Cebuano Chichewa Chinois cantonais (simplifié) Chinois cantonais (traditionnel) Chinois mandarin (simplifié) Chinois mandarin (traditionnel) Chitonga Chitonga (Malawi) Chitonga (Zimbabwe) Chitumbuka Chiyao Chol Coréen Croate Créole du Bélize Créole d’Haïti Damara Dangme Danois Dhu Pidjin (Cameroun) Dhupidjin mi Nijeria Dhusepulana Douala Edo Efik Esan Espagnol Estonien Fidjien Finnois Fon Français Ga Garifuna Goun Grec Guarani Gujarati Géorgien Haoussa Herero Hiligaynon Hindi Hiri motu Hongrois Hébreu Ibanag Icibemba Igbo Iloko Indonésien Islandais Isoko Italien Japonais Jula Kabye Kannada Kekchi Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Kurde kurmanji Kurde kurmanji (Caucase) Kurde kurmanji (cyrillique) Kwangali Kwanyama Langue des signes sud-africaine Letton Lingala Lituanien Luganda Lunda Luo Luvale Macédonien Malay Malayalam Malgache Mam Mambwé-Lungu Marathi Marshall Maya Mazatèque de Huautla Mbunda Mingrélien Mixe Mixtèque (Guerrero) Mongol Mooré Motu Nahuatl (Guerrero) Nahuatl (Huasteca) Nahuatl (Nord de Puebla) Nahuatl (central) Ndonga Ndébélé Ndébélé (Zimbabwe) Ngabere Norvégien Nyanja Nzema Néerlandais Népali Okpe Oromo Ossète Otètèla Ouzbek Ouzbek (romain) Pangasinan Papiamento (Curaçao) Pendjabi Persan Pidgin salomonien Polonais Ponape Portugais Portugais (Portugal) Quechua (Ancash) Quechua (Bolivie) Roumain Russe Samoan Sango Sepedi Serbe Serbe (romain) Sesotho (Afrique du Sud) Sesotho (Lesotho) Shona Sidama Silozi Singhalais Slovaque Slovène Sranan tongo Suédois Swahili Swahili (Rép. dém. du Congo) Swati Tagalog Tajiki Tamoul Tarascan Tatar Tchouvache Tchèque Thaï Tigrinya Tiv Tlapanec Tojolabal Tok pisin Tongien Totonaque Tshiluba Tsonga Tswana Turc Turkmène Tuvaluan Twi Tzeltal Tzotzil Télougou Tétoum Dili Ukrainien Urhobo Venda Vietnamien Waray-Waray Wolaitsa Xhosa Yoruba Zandé Zapotèque (de l’isthme) Zoulou dhu Kabuverdianu Éwé\nKPAWA MI KWO\nAnwang’u jukojuk i saa mir ang’abacwiny para ceke\nNg’atu m’ukore Edward Bazely\nJunyola nindo 9, dwi mir 11, oro 1929 i adhura ma con mi Sukkur, ma nwang’ere yo reto mi kulo ma dit ma julwong’o Indus, i ng’om ma kawoni utie Pakistan. I saa maeca, misioner moko ma weco anglais umio buku mi rangi ma tung’ tung’ ni junyodo para. Buku maeno m’ukoro lembe mi Biblia re m’ukonya lee dit nidoko Jamulembe pa Yehova.\nBUKUNE jubed julwong’ogi buku mi danyu (Collection arc-en-ciel). Kinde m’asomogi, cal m’i igi utelo nen para lee dit. Pieno, niai ma a nyathin, abed amito dit ang’ei lembe mi Biblia ma jukoro i igi.\nI saa ma lwiny mir ario mi ng’om zoo ubetundo i ng’om mi India, acaku nwang’u peko ma dongo i kwo para. Junyodo para gipokiri, man i ng’eye gilalu gam migi. Apenjara dit nia pirang’o dhanu ario m’amaru lee rukeni copo wekiri kumeni! Agam avoc man anwang’u nia juwenja. Calu ma junyola ani kenda, anwang’u ngo jukojuk man kony m’ukwayere.\nWaku mama wacidh wabedo i Karachi ma tie adhura ma dit mi province. Nindo acel, dokter moko m’utii ma Jamulembe pa Yehova ma nyinge Fred Hardaker utundo yo fwa. Ebino i dini ma rom ku misioner m’ugam umio buku ni junyodo para. Ekwayu nia nyo mama copo yio niponjo Biblia. Mama ukwero, ento eyero nia an re m’acopo maru niponjo. E i yenga m’i ng’eye ci, acaku ponjo Biblia kud umego Hardaker.\nYenga moko i ng’eye, acaku cidho i coko mi Jukristu ma jubed jutimo i odiyath p’umego Hardaker. Umego ma romo 12 ma giiti gibed gitimo coko keca. Giketho cwinya man gidieng’ kuda ve nyathin migi. Abepoi, gibed gidok piny kara anen wang’gi kinde ma giweco kuda, man gibed giweco i bang’a ve watie jurimo; gitimo tap lembe m’abino ku yenyne saa maeca.\nI ng’eye nyanok, umego Hardaker ukwayu nia wacak cidho kude i tic mi lembanyong’a. Enyutho ira kite mi tio ku phonographe kara wawoth ketho dhanu uwinj korolembe ma thindho thindho mi Biblia ma juriwo i wie. Korolembene moko ubed uyero lembe ndem ndem, uketho saa moko dhanu ubed ukwero niwinje. Ento abino ku mutoro ma lee dit nimio lembatuca ni dhanu. Abedo kud amora lee pi lemandha mi Biblia, man abed amaru niyero lembene ni dhanu mange.\nKinde ma udul mony mi Japon ucaku mondo i India, judong ng’om mi Grande-Bretagne gicaku sendo Jumulembe pa Yehova magwei. I oro 1943, masendine ugam umulo kuma bende. Jadit mwa mi somo ma tie paster mir Anglican uriema kud i somo, pilembe nia “kura para rac.” Eyero ni mama nia mer m’atwiyo ku Jumulembe pa Yehova copo ketho anyotho awiya darasa mange. Ng’ecwiny ugam umaku mama, e ekwera magwei nia kud adikara kendo ku Jumulembe pa Yehova. I ng’eye eora i bang’ baba i adhura mi Peshawar, ma nwang’ere yo malu i kilometre 1370. Calu ma dong’ abecamu ngo cam mi tipo, mer m’amaru ko Yehova ugam ujwik.\nANWANG’U KERO KENDO I THENGE MI TIPO\nI oro 1947, adok kendo i Karachi pi nisayu tic. E awok acidho i odiyath p’umego Hardaker. Ejola kud anyong’a ma dit.\nEparu nia abino maku yath, uketho epenja kumae: “Remo ma nenedi m’ubesendi?”\nAdwoko ire nia, “kuma uberemo ngo; ento abetwoyo i thenge mi tipo. Atie ku yeny mi ponjo Biblia.”\nEpenja nia, “imito wacak awene?”\nAdwoko ire, “kawoni, kan ecopere.”\nWaponjo Biblia ku mutoro ma lee dit dhu uthieno maeca. Cwinya kwio, pilembe anwang’ara kendo ku dhanu pa Yehova. Mama timo kero lee nicera kara kud adikara ku Jumulembe pa Yehova, re urombo ngo ire, pilembe akeco nia ukwayu aponj lemandha man akwo nimakere ku lembene. E i nindo 31, dwi mir 8, oro 1947, athiero kwo para ni Yehova man alimo batizo. I ng’eye nyanok kinde m’adoko ku oro 17, acaku timo tic pa jayab yo ma nja.\nTIC PA JAYAB YO UMIO IRA MUTORO LEE\nKinde m’adoko jayab yo, kabedo ma kwong’a ma juora i ie ubino i Quetta, kaka ma con biro mir askari mi Grande-Bretagne ubino i ie. I oro 1947, jupoko i India ni ario: India ku Pakistan. * Lembuno unyayu ali ma lee i kind jurudini, uketho dhanu ma pol uringo pacu migi; ebino ng’wec ma dit mandha m’udong’ ni kpawa. Dhanu ma romo milioni 14 giringo giweko pacu migi. Juislam mi India giringo i Pakistan, Juhindu ku Jusikh ma gini Pakistan ke giringo i India. Kud i kind ng’wec maeca, aidho garimoci (train) ma dhanu pong’ bik i ie kud i Karachi, man amoko kikiki i kum cuma mi kum garimocine yo woko nitundo i Quetta.\nKinde ma wani i coko ma dit mi twodiri i India i oro 1948\nI Quetta kuca, wanwang’ara kud umego George Singh, m’ubino jayab yo ma segi ma oro pare 20 ku wiye. George umio ira gari moko m’utii m’aromo ringo ko (kunoke m’acopo cwalu acwala) kaka ma nyagot got. Wang’ ma pol, abed arweyo kenda. I kind dwi 6 ci, abino ku juponj Biblia 17, man jumoko m’i kindgi gimaku lemandha. Ng’atu acel m’i kindgi ma nyinge Sadiq Masih m’ubino jadit mir askari, ukonyowa waku George niloko girasoma moko mi Biblia i dhok mi Urdu, ma tie dhok ma dit ma juweco i Pakistan. Yo yo, Sadiq de udoko jarwei lembanyong’a ma won amora.\nKinde ma wabecidho i somo mi Gilead ku meli ma julwong’o Queen Elizabeth\nNindo dupa i ng’eye, adok i Karachi; kuca wawok watimo tic karacelo kud umego Henry Finch man Harry Forrest, ma gibino bamisioner ma fodi nwang’u gidwogo adwoga kud i somo mi Gilead. Giponja ku lembe dupa dit mi theokrasi. Nindo moko, umego Finch uting’a wacidh warweyo kude yo malu mi Pakistan. Kinde ma watundo i the got moko, wawok wanwang’u dhanu ma mol dupa ma weco dhok mi Urdu; gibino ku rieu mi winjo lemandha mi Biblia. Oro ario i ng’eye, an de julwong’a acidho i somo mi Gilead. I ng’ei somo, adwogo i Pakistan, man keca abed atimo tic pa jaliew mi twodiri pi saa moko kende. Abed abedo i ot mi bamisioner i adhura mi Lahore, kud umego adek mange ma de gitie bamisioner.\nANWANG’U KERO MA NYEN\nLembe mi can utie nia, i oro 1954, bamisioner mi Lahore githubiri; eno uketho biro mi filial ulalu jumoko kaka mange. Calu m’acorara swa i thubiri migi, jugam jumio ira juk ma kamaleng’. E lembene uturo cwinya magwei, man anwang’u nia lembe daru voya i thenge mi tipo. Aloko adok i Karachi, i ng’eye ke acidho i Londres, i ng’om mir Angleterre, ma re abedo ku genogen nia ku kuca, abinwang’u tego kendo i thenge mi tipo.\nI cokiri m’abino i ie i Londres, umego mi bethel ubino dupa. Ng’atu acel m’i kindgi ubino Pryce Hughes, ma timo i komite mi filial; ekonya lee mandha. Nindo moko, ekoro ira nia en de umego Joseph Rutherford m’ubino neno wi tic mi lembanyong’a i ng’om zoo, ugam umio ire juk ma lee. Saa m’umego Hughes umito cero bang’e, ndhundhu umego Rutherford ukok i wie ku kwinyo. Azungo dit nineno nia umego Hughes ulund ubeng’iero ang’iera saa m’eparu pi lembene. Eyero nia lembene ukeuton i ie. Ento i ng’eye, enwang’u nia ebino ku yeny mi juk ma kumeca, man eneno jukne calu yo ma Yehova unyutho ko ire mer. (Ebr. 12:6) Lembe m’ekoro ira umulo adundena man ukonya ninwang’u tego i thenge mi tipo.\nI kind saa maeno, mama udok i Londres man ewok eyio nicaku ponjo Biblia kud umego John Barr, ma i ng’eye udok ubedo acel m’i kind umego mi Guriri m’utelowic. Emedere pio pio i thenge mi tipo, man i oro 1957, elimo batizo. I ng’eye, awinjo nia baba de i wang’ tho pare, uponjo Biblia ku Jumulembe pa Yehova.\nI oro 1958, agamu Lene, ma thugi ni Danemark, ma re ubino kwo i Londres. Oro m’ulubo, wanyolo nyaku mwa ma kayu ma nyinge Jane. I ng’eye wanyolo awiya mange ang’wen. Bende, anwang’u rwom mi tic i cokiri mi Fulham. I ng’eye, Lene ucaku remo; remone ugam ukwayu nia wadok kaka ma lieth. Pieno i oro 1967, wadok i Adélaïde i ng’om mir Australie.\nLEMBE MA PEK UWOK\nI cokiri mwa mir Adélaïde, wabino kud umego m’utii 12, ma juwiro ku tipo. Gibino kud amora ma lee dit i tic mi lembanyong’a. E pio pio wacaku timo lembe mi tipo kud amora.\nI oro 1979, wanyolo nyathin mwa mir abic, man wacaku nyinge Daniel. Re ebino ku twoyo ma pek ma julwong’o trisomie; * man munganga uwacu iwa nia ecopo kwo ngo nindo ma dupa. Wawinjo kit litho ma nikoro bevoya nitundo tin de. Watimo kero ceke pi nithiedhe, ma re wawil ungo kud awiya mwa mange ang’wen. Calu ma adunde pa Daniel ubedo ku peko, saa moko niyuyo ubed uvoye, pieno rangi pare lokere doko bleu, e wating’e waringo kude i odiyath. Re kadok ku remo pare nica de, ebino nyathin ma riek man ma ber; emaru bende Yehova lee. Ka waberwo i wang’ cam, etwio nyithi cinge ario ma thindho, ekulo wiye, man eyero “Amen!” m’uai kud i adundene, kan ecaku camu.\nKinde ma Daniel udoko ku oro ang’wen, enwang’ere ku tho mi kanser mi rimo (leucémie aiguë). Waku Lene, wiwa thum man wavoc. Anwang’u nia wiya ubecinyothere andha. Nindo moko, saa ma dong’ cwinywa tur magwei, jaliew mwa mi twodiri ma nyinge Neville Bromwich utundo i bang’wa. I diewor ma cing’ nica, egwakuwa ku piwang’e, man wakugi ceke wawak. Mer man kisa m’enyutho iwa nikadhu kud i wec pare ujukowa i ayi ma yerere ngo. Edok kud i bang’wa saa abiro mi diewor. Nyanok i ng’eye, Daniel ugam utho. Tho pa Daniel ubino lembe mi can ma lee dit i kwo mwa. Re waciro can ne, man wabino ku genogen nia gin moko mbe ma romo koyo Daniel ku mer pa Yehova, nik ebed tho. (Rum. 8:38, 39) Wabekuro kud ava ma lee dit nibedo kude kendo kinde m’ebicer i ng’om ma nyen pa Mungu.—Yoh. 5:28, 29.\nNIKONYO JUMANGE UMIO IRA ANYONG’A\nI ng’ei m’atwoyo twoyo ma pek wang’ ario, asu tin atie jadit cokiri. Lembe m’akadhu kud i ie uketho akethara kaka jumange man anyutho kisa igi. Atimo kero kud apok lembe iwi dhanu mange. Ento apenjara kumae: ‘Lembe ma gikadhu kud i ie i kwo migi uloko timo migi man paru migi nenedi? Acopo nyutho nenedi nia abedieng’ pigi? Acopo ketho cwinygi nenedi kara gitim yeny pa Yehova?’ Amaru dit nitimo tic mi gwoko rombe i cokiri. I andha, kan abeketho cwiny jumange man abejukogi, anwang’u nia an de abejukara gira.\nAbemedara asu ninwang’u mutoro i tic mi liewo rombe\nAwinjara calu jagor Zaburi m’uyero kumae: “I udul pidoic ma yor i ia juk [pa Yehova] nyayu anyong’a i ng’eyong’ec para.” (Zab. 94:19) Yehova uwekowa ki ngo kinde wabino kadhu kud i peko i ot mwa, kinde ma junyayu ragedo i kuma, kinde ma cwinya tur, man i saa mir ang’abacwiny. Ma jiji mbe, Yehova utie Wego mandha ira!\n^ par. 19 I ng’eye, jupoko i Pakistan de ni ario: ma yo reto (ma tin utie Pakistan) man ma yo nyangu (ma tin utie Bangladesh).\n^ par. 29 Nen thiwiwec “L’éducation d’un enfant trisomique : Les difficultés, les joies” i Réveillez-vous ! mi dwi mir 6, 2011.\n“Ker para en e mi ng’ombuni ngo”\nWabedu i acel calu Yehova giku Yesu de gini i acel\nNwang’u ecopo nwang’u bero i wang’ Mungu\nWek cik man cik mir ukungu pa Mungu uponj pidocwiny peri\nKeth der peri urieny kara Yehova unwang’ yung\nKPAWA MI KWO Anwang’u jukojuk i saa mir ang’abacwiny para ceke\nBero mi motho dhanu\nText Yore ma tung' tung' mi toko jemni mir elektronik OTKUR MA WIW—MI PONJI Dwi mir 6 2018\nDwi mir 6 2018\nOTKUR MA WIW—MI PONJI Dwi mir 6 2018


Aradu, nyo wubeketho wiwu zoo i kum lembakeca mi tipo? | Mi ponji\nOtkur ma Wiw—Mi ponji | Dwi mir 4 2018\nSOM I DHOK MI Afrikaans Albanais Allemand Altaï Alur Amharique Amis Anglais Arabe Arménien Aymara Azéri Azéri (cyrillique) Bachkir Bas allemand Bassa (Cameroun) Bengali Bikol Birman Boulou Bulgare Cakchiquel Catalan Cebuano Chichewa Chinois cantonais (simplifié) Chinois cantonais (traditionnel) Chinois mandarin (simplifié) Chinois mandarin (traditionnel) Chitonga Chitonga (Malawi) Chitonga (Zimbabwe) Chitumbuka Chiyao Chol Coréen Croate Créole du Bélize Créole d’Haïti Damara Dangme Danois Dhu Pidjin (Cameroun) Dhupidjin mi Nijeria Dhusepulana Digor Douala Edo Efik Esan Espagnol Estonien Fidjien Finnois Fon Français Ga Garifuna Goun Grec Guarani Gujarati Géorgien Haoussa Herero Hiligaynon Hindi Hiri motu Hongrois Hébreu Ibanag Icibemba Igbo Iloko Indonésien Islandais Isoko Italien Japonais Jula Kabye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Kurde kurmanji Kurde kurmanji (Caucase) Kurde kurmanji (cyrillique) Kwangali Kwanyama Langue des signes allemande Langue des signes américaine Langue des signes angolaise Langue des signes argentine Langue des signes australienne Langue des signes bolivienne Langue des signes britannique Langue des signes brésilienne Langue des signes chilienne Langue des signes chinoise Langue des signes colombienne Langue des signes coréenne Langue des signes costaricienne Langue des signes cubaine Langue des signes espagnole Langue des signes finnoise Langue des signes française Langue des signes grecque Langue des signes guatémaltèque Langue des signes hondurienne Langue des signes hongroise Langue des signes indienne Langue des signes indonésienne Langue des signes italienne Langue des signes japonaise Langue des signes malawite Langue des signes mexicaine Langue des signes mozambicaine Langue des signes nicaraguayenne Langue des signes panaméenne Langue des signes paraguayenne Langue des signes philippine Langue des signes polonaise Langue des signes portugaise Langue des signes péruvienne Langue des signes québécoise Langue des signes roumaine Langue des signes russe Langue des signes salvadorienne Langue des signes slovaque Langue des signes sud-africaine Langue des signes taïwanaise Langue des signes tchèque Langue des signes vénézuélienne Langue des signes zambienne Langue des signes zimbabwéenne Langue des signes équatorienne Letton Lingala Lituanien Luganda Lunda Luo Luvale Macédonien Malay Malayalam Malgache Mam Mambwé-Lungu Marathi Marshall Maya Mazatèque de Huautla Mbunda Mingrélien Mixe Mixtèque (Guerrero) Mongol Mooré Motu Nahuatl (Guerrero) Nahuatl (Huasteca) Nahuatl (Nord de Puebla) Nahuatl (central) Ndonga Ndébélé Ndébélé (Zimbabwe) Ngabere Norvégien Nyanja Nzema Néerlandais Népali Okpe Oromo Ossète Otètèla Ouzbek Ouzbek (romain) Pangasinan Papiamento (Curaçao) Pendjabi Persan Pidgin salomonien Polonais Ponape Portugais Portugais (Portugal) Quechua (Ancash) Quechua (Bolivie) Roumain Russe Samoan Sango Sepedi Serbe Serbe (romain) Sesotho (Afrique du Sud) Sesotho (Lesotho) Shona Sidama Silozi Singhalais Slovaque Slovène Sranan tongo Suédois Swahili Swahili (Rép. dém. du Congo) Swati Tagalog Tajiki Tamoul Tarascan Tatar Tchouvache Tchèque Thaï Tigrinya Tiv Tlapanec Tojolabal Tok pisin Tongien Totonaque Tshiluba Tsonga Tswana Turc Turkmène Tuvaluan Twi Tzeltal Tzotzil Télougou Tétoum Dili Ukrainien Urhobo Venda Vietnamien Waray-Waray Wolaitsa Xhosa Yoruba Zandé Zapotèque (de l’isthme) Zoulou dhu Kabuverdianu Éwé\nAradu, nyo wubeketho wiwu zoo i kum lembakeca mi tipo?\n“Wek tic peri ba Yehova, e lembakeca peri bicungo.”—RIE. 16:3.\nWER: 135, 144\nARADU, WUCOPO DWOKO NENEDI?\nPirang’o etie ber nia itii ku juk ma nwang’ere i Lembrieko 16:3?\nIcopo timo kero nitundo i kum lembakeca ma kani ma tung’ tung’?\nLembang’o ma bikonyi kara wii kud uwil ku lembakeca peri mi tipo?\n1-3. (a) Aradu ceke gibenwang’iri i wang’ lembe ma kani, man wacopo poro lembene kud ang’o? (Nen cal mir acaki.) (b) Thiwiwec maeni bikonyo nenedi aradu ma gitie Jukristu?\nKEPAR nia ipangu nicidho i adhura moko ma bor pi lembe ma pire tek. Pi wothne, ubekwayu iidh basi. Kinde m’itundo kaka ma jumaku i ie basi, wii uwok ulal pilembe keca dhanu tie dupa dit, man basi de tie dupa. Ento, lembe ma ber utie nia ing’eyo cuu mandha kaka m’imito cidho i ie man basi m’ubekwayu imaki. Ibimaku ngo basi mange, pilembe ing’eyo nia kan imaku basi mange, ebiteri kaka mange.\n2 Kwo tie ve woth; man aradu ke, gitie ve dhanu m’ubemito maku basi. Saa moko icopo nweng’iri i wang’ lembe dupa dit m’ubekwayu ing’ii nitimo i kwo peri, man wii de copo lal nia ing’ii ma kani dhe. Ento kan ing’eyo cuu mandha kaka m’imito itund i ie, ebibedo yot iri nimaku ng’iong’ic m’atira. Dong’ icikiri nimaku ng’iong’ic ma kani?\n3 Thiwiwec maeni bidwoko wang’ penji maeno, man ebikonyi kara i kwo peri zoo, itim lembe ma foyo i Yehova. Niwacu, ilub telowic pa Yehova i yub ceke m’ibemaku i kwo peri, calu ve kit somo m’ibisomo, kit tic m’ibitimo, nyo ibigamu dhaku kunoke ibigiero, man nyo ibinyolo awiya. Bende, thiwiwec maeni bikonyi kara itim kero nitundo i kum lembakeca mi tipo, niwacu lembakeca ma biketho icor ceng’ini magwei ku Yehova. Kan iketho wii zoo i kum timo ni Yehova, ng’ei m’umbe jiji nia ebipoko mugisa i wii, man ebikonyi kara lembe bed miero iri.—Som Lembrieko 16:3.\nPIRANG’O UBEKWAYU IKETH LEMBAKECA MI TIPO?\n4. Wabiponjo lembang’o i thiwiwec maeni?\n4 Etie ber niketho lembakeca ma tung’ tung’ mi tipo. Pirang’o? Wabiponjo thelembe adek. Thelembene mi kwong’o ku mir ario, bikonyi inyang’ nia kan itimo kero pi nitundo i kum lembakeca mi tipo, ibidoko jarimb Yehova ma ceng’ini mandha. Thelembene mir adek binyutho nia pirang’o etie ber niketho lembakecanegi ma fodi itie nyanok.\n5. Thelembe ma pire tek akeca mi ketho lembakeca mi tipo utie ma kani?\n5 Thelembe mi kwong’o man ma pire tek akeca mi ketho lembakeca mi tipo utie pi ninyutho foyofoc mwa ni Yehova pi mer pare man pi lembe ceke m’edaru timo iwa. Jagor Zaburi moko ugam uyero kumae: “En e gin ma ber ya jufoi Yehova . . . Kum in, Yehova, inyayu mutoro i ia ni kum tic peri: abisagu ni kum tic mi cingi.” (Zab. 92:1, 4) Kepar pi piny ceke ma Yehova umio iri: emio iri kwo, Biblia, cokiri, genogen mi kwo rondo ku rondo i Paradiso; eketho bende ing’eyo lemandha i wie. Kan ibeketho lembakeca mi tipo, nwang’u ibenyutho ni Yehova nia ibefoye pi lembe maeno ceke, man lembuno biketho ibibedo ku winjiri ma ceng’ini magwei kude.\n6. (a) Niketho lembakeca mi tipo romo bedo ku matoke ma kani iwi winjiri peri ku Yehova? (b) Kekwan lembakeca moko m’icopo ketho ma fodi i nyanok.\n6 Thelembe mir ario mi ketho lembakeca mi tipo utie nia kinde m’ibeii nitundo i kumgi, nwang’u ibetimo bende tic ma ber ni Yehova. Lembuno biketho ibidoko jarimb Yehova ma ceng’ini mandha. Jakwenda Paulo uyero kumae: “Mungu en e won gondri ngo ma nia wie wil kum tic mu man mer ma wunyutho kum nyinge.” (Ebr. 6:10) Kadok itie nyathin, icopo ketho lembakeca mi tipo. Ku lapor, Christine ubino ku oro 10 kende saa m’emaku yub mi besomo kpawa mi kwo mi Jumulembe pa Yehova ma gigwoko bedoleng’ migi. Toby ubino ku oro 12, kinde m’eketho lembakeca mi somo Biblia kpo i wang’ nilimo batizo. Bende, Maxim ubino ku oro 11 man nyamin ma Noemi ubino ku oro 10 kinde ma gilimo batizo. Gin ario zoo gigam giketho lembakeca mi timo i Bethel. Kara giketh wigi zoo i kum lembakeca maeno, gimwono i kor ot pagi, karatasi ma jubed jupong’o pi nimondo i Bethel. Ka in ke? Nyo ibeparu pi lembakeca moko ma in de icopo ketho, man m’ukwayu icak nitimo kero pi nitundo i kumgi?—Som Jufilipi 1:10, 11.\n7, 8. (a) Niketho lembakeca mi tipo bikonyi nenedi kinde m’ibemaku yub? (b) Pirang’o aradu moko ugam ukwero nicisomo somo ma malu?\n7 Thelembe mir adege mi ketho lembakeca mi tipo kinde ma fodi itie nyanok utie ma kani? Ma fodi itie aradu, yub utie dupa dit m’ukwayu imaki. Ku lapor, ubekwayu ing’ii nia ibisomo kit somo ma nenedi, ibitimo kit tic ma nenedi, ku lembe mange dupa. Yub maeno gitie ve akarayo m’icopo tundo i ie kinde ma ini woth moko. Kan ing’eyo kaka m’ibecidho i ie, ebibedo iri yot nikwanyu yoje m’anzilo. Kumeno bende, tekene ing’eyo lembakeca peri, ebibedo iri yot magwei nimaku yub mi rieko. Lembrieko 21:5 ubeyero kumae i Biblia Lok mi ng’om ma nyen: “Pangulembe pa ng’atu ma won amora ketho lembe bedo ire miero.” Etie andha, kan ibeketho lembakeca ma beco con con eni, lembe bigalu ngo nibedo iri miero. Nyamego Damaris ugam utimo kumeno saa moko i aradu pare, kinde m’ukwayu emak yub moko ma pire tek, e lembe ubedo ire miero.\n8 Damaris unwang’u diplom mi somo mi diere (secondaire) ku kwan (points) ma lee dit, e jukwayu nia ecidh esom mananu lembe mi cik i somo ma malu. Re kakare nicidho, egam eng’io pare nitimo tic mi sente ma nok. Pirang’o etimo ng’iong’ic maeno? Pilembe kinde ma fodi ebino nyathin, elar eng’olo nia ebibedo jayab yo. Eyero kumae: “Pi nibedo jayab yo, ubekwayu nitimo tic mi kum nja ngo. Ka nwang’u asomo cik i somo ma malu man anwang’u diplomne, nwang’u acopo bedo ku sente lee dit, ento nwang’u abecisayu kpe tic m’acopo timo ngo nja.” Kawoni oro doko 20 niai ma nyamego Damaris utie jayab yo. Nyo ang’eyang’o umondo i ie nia etimo rac niketho lembakeca maeno man nimaku yub maeno kinde ma nwang’u fodi e nyathin? Nyanok de ngo. Kaka m’ebetimo i ie kawoni, ebed erombo ku dhanu dupa ma gigam gisomo lembe mi cik (avocats) man ma kawoni gibetimo tic ma nwang’u en de ecopo timo ka nwang’u ecidh esomo somo ma malu. Eyero nia dupa m’i kindgi gibefoyo ngo nyanok de ku tic migine. Ento, nyamego Damaris ubenwang’u nia pi oro ceke m’etie i ie jayab yo, etie kud anyong’a lee mandha, man tic pa jayab yo ukonye kara ang’eyang’o kud umondi i ie calu gin.\n9. Pirang’o aradu ma dupa giromo ku foyofoc mwa?\n9 Aradu dupa iwi ng’om zoo gibetimo ma ber ni Yehova; pieno, giromo ku foyofoc lee. Giketho kwo migi zoo ujengere iwi mer ma gimaru ko Yehova, man iwi lembakeca migi mi tipo. Aradu maeno gitie ku mutoro lee dit i kwo migi man gibeii nilubo telowic pa Yehova i lembe ceke, uketho i ie lembe m’uneno somo, tic mi kum, man kwo mi juruot. Ubimo Suleman uyero kumae: “Gen Yehova kud adundeni ceke.” Man edok emedo kumae: “Ng’eye i yo peri ceke, man ebinyutho yo peri.” (Rie. 3:5, 6) Aradu, wung’ei nia Yehova umaruwu lee dit! Wung’ei bende nia piwu tie tek i wang’e, man ebigwokowu, ebitelo wiwu, man ebipoko mugisa i wiwu.\nYIKIRI CUU PI NIKORO PI YEHOVA NI JUMANGE\n10. (a) Pirang’o tic mi rweyo lembanyong’a ucikere nibedo acel m’i kind lembe ma pigi tek akeca iwa? (b) Icopo timo ang’o pi nimedo bodho mi koro pi yioyic peri ni jumange?\n10 Kan ibeketho wii zoo i kum timo lembe ma foyo i Yehova, ibimaru inyuth pire ni dhanu mange bende. Yesu Kristu uyero nia “lembanyong’a ma juboth ko jubikolar yero be.” (Mk. 13:10) Pieno, lembanyong’a utie tic m’ubekwayu jutim m’umbe galu man m’ucikere nibedo acel m’i kind lembe ma pigi tek akeca iwa. Nyo icopo ketho lembakeca mi berweyo nja? Nyo icopo doko jayab yo? Dong’ kan ibenwang’u ngo mutoro akeca i tic mi rweyo lembanyong’a ke? Man icopo timo ang’o pi nimedo bodho mi koro pi yioyic peri ni jumange? Lembe ario bikonyi: Yikiri cuu, man kud ivoci nikoro gin m’ing’eyo iwi Yehova ni dhanu mange. Kan ibetimo kumeno, ibinwang’u mutoro i tic mi rweyo lembanyong’a.\nIcopo yikiri nenedi pi nikoro pi Yehova ni dhanu mange? (Nen udukuwec mir 11, 12)\n11, 12. (a) Icopo timo ang’o kara iyikiri pi nikoro pi Yehova ni dhanu mange? (b) Umego moko m’aradu utimo ang’o pi nikoro pi Yehova i darasa?\n11 Pi nicaku, yik dwokowang’ penji moko ma awiya wedu mi darasa gibed gipenjo wang’ ma pol. Kusika mwa mir Internet jw.org, man bende girasoma mange utie ku thiwiwec ma tung’ tung’, ma juyiko pi nikonyo aradu kara giyik gigi dwokowang’ penji m’aradu bepenjiri ko. Ku lapor, pi nidwoko wang’ penji ma nia “Acopo timo ang’o ka ng’atu moko ubemito watim kude tarwang’?”, icopo tio ku thiwiwec mir abiro mi nyathibuku Dwokowang’ penji 10 m’aradu gipenjiri ko.—Som 1 Petro 3:15.\n12 Nyuth ni awiya wedu mi darasa nia giromo sayu gin bende lembe mange ma copo konyogi i jw.org. Aradu moko ma nyinge Luca utimo kumeno. Nindo moko, jubino ponjo igi lembe iwi dini ma tung’ tung’. Luca uneno nia buku ma gibetio ko uyero lembe moko mandha ngo iwi Jumulembe pa Yehova. Kadok ebino ku lworo de, ekwayu nia japonjo ukeuwek ekor ni awiya wagi nia lembe ma bukune ubeyero utie ndra. Japonjo uyio ire; e ekoro pi yioyic pare, man enyutho bende kusika mwa mir Internet ni awiya darasa wagi. I ng’eye, japonjo uweko devwar (homework) ma nia nyathinman udok unen video ma thiwie tie “Voi ng’atu m’ubeseyi kud ali, m’umbe nigoye agoya.” Luca ubino ku mutoro mi tuko ngo pilembe etundo nikoro pi Yehova i darasa.\n13. Pirang’o cwinywa ucikere ngo nitur kadok wabenwang’u peko de?\n13 Kadok ibenwang’u peko de, cwinyi kud utur, ento mediri nitimo kero kara itund i kum lembakeca peri. (2 Tim. 4:2) Aradu moko ma nyaku ma nyinge Katharina utimo kumeno. Kinde m’ebino ku oro 17, eketho lembakeca mi caku rweyo ni jurutic wagi ceke. Acel m’i kindgi uyanye wang’ dupa. Re asu wie uwil ungo ku lembakeca pare. Timo pare ma ber utelo nen pa jaratic wadi acel ma nyinge Hans, uketho ecaku nisomo girasoma mwa, eyio niponjo Biblia, man i ng’eye, elimo batizo. Calu ma Katharina udok kaka mange, egam eng’eyo ngo pi mediri ceke ma Hans utimo. Oro 13 i ng’eye, kinde m’egam ecidho i Ot Ker migi ku jupagi calu ma naka, ie uwok uwang’ lii saa m’ewinjo nia julwong’o Hans re m’ubin umii korolembe mi dhanu ceke! Anyong’a nege lee dit pilembe egam evoc ungo nirweyo ni jurutic wagi ceke calu m’elar ekeco.\nWII KUD UWIL KU LEMBAKECA PERI\n14, 15. (a) Icikiri niparu pi lembang’o kinde ma dhanu mange gibediyi nia itim gin ma gibetimo? (b) Icopo timo ang’o kara imediri nicungo ma tek kinde ma dhanu mange gibebidho weng’i?\n14 Nitundo kawoni, thiwiwec maeni utielo cwinyi nia imak yub mi ketho kwo peri zoo ujengere iwi timo lembe ma foyo i Yehova, man ibed ku lembakeca mi tipo. Ento ng’ei nia aradu dupa ma wutie kugi adiyo, gimaru migi kende kende niwinjo kwo. Man gicopo nilwong’i nia itim bende gin ma gibetimo. Ento bikwayu iketh dhanu mange ginen kamaleng’ nia ibeketho wii zoo i kum lembakeca peri. Kud iwek dhanu mange giketh wii uwil ku lembakecanegi. Ka nwang’u ini kaka ma jumaku ie basi calu ma waweco pire i acaki mi thiwiwec maeni, nyo icopo yio imond i basi moko ci, kende kende nia pilembe dhanu mi ie gibewinjo kwo? M’umbe jiji, icopo timo ngo kumeno!\n15 Dong’, icopo timo ang’o kara imediri nicungo ma tek saa ma jumange gibediyi nia itim lembe ma gibetimo? Ur lembe ceke ma copo ketho ceriri i kum abidhe doko iri tek. (Rie. 22:3) Kepar pi matoke ma reco m’icopo nwang’u kan itimo lembe ma rac. (Gal. 6:7) Pieno, jwigiri man yii nia itie ku yeny mi juk. Winj juk ma junyodo peri man m’umego ku nyimego mange ma giteng’ini gibemio iri.—Som 1 Petro 5: 5, 6.\n16. Lembe ma Christoph ukadhu kud i ie ubenyutho nenedi nia pire tie tek dit nijwigiri?\n16 Jwigiri ukonyo Christoph pi nijolo juk ma ber m’enwang’u. Nindo ma nok kende i ng’ei batizo pare, ecaku nicidho nja kaka moko ma jubed jutimo ie jimnastik. Kuca, aradu wagi giwok gilwong’e nia emond bende i ungu migi mi tuko. Eweco ku jadit cokiri moko iwi lembene, man jadit cokirine uwacu ire nia ekeepar pir ariti moko m’utie i tukone, calu ve nibedo ku pidoic mi yenyo kwa aloci. Re asu Christoph ung’io nimondo i ungu maeno mi tuko. Ento i ng’eye nyanok, ecaku nwang’u nia tukone tie tuko mi rop man ariti tie lee dit i ie. Edok kendo i bang’ judong cokiri, man gimio ire juk m’uai i Biblia. Christoph uyero kumae: “Yehova uoro judong cokiri pi nimio ira juk ma beco; kadok eting’o ira nindo dupa de, re awinjo jukne.” Nyo in de ibed ijwigiri lee pi nijolo juk ma jubemio iri?\n17, 18. (a) Yehova ubemito nia kwo mir adaru ubed nenedi? (b) Icopo timo ang’o kara kinde m’ibiteng’ini, ang’eyang’o kud ubin umond i ii pi yub m’ilar imaku i wang’e? Kemii lapor.\n17 Biblia ubeyero kumae: “Anyong’a negi, e jalawobi [kunoke nyaku], i aradu peri, man wek adundeni nyai anyong’a ii i nindo mir [aradu] peri.” (Ekl. 11:9) Aradu, Yehova ubemito nia kwo peri ubed kud anyong’a. I thiwiwec maeni, waponjo nia yo acel m’icopo bedo ko kud anyong’a utie niketho wii zoo i kum lembakeca peri mi tipo, man nilubo juk pa Yehova i yub ceke man ng’iong’ic ceke m’ibemaku. Kan ibetimo kumeno con con eni, ibigalu ngo nineno kite ma Yehova bitelo ko wii, kite m’ebigwoki ko, man kite m’ebipoko ko mugisa i wii. Kepar pi juk ceke ma beco m’ebemio iri i Lembe pare, man wakweyi itii ku juk ma e: “Poi bende kum Jacwic peri i nindo mir aradu peri.”—Ekl. 12:1.\n18 Aradu gigalu ngo nidongo man niteng’ini. Re, i ng’eye, ang’eyang’o docaku wok i ju ma pol pilembe kinde ma gibino aradu, gilar gibino ku lembakeca ma reco kwa, kunoke gibedo mbe ku lembakeca acel de i kwo migi. Ento kan imediri niketho wii zoo i kum lembakeca peri mi tipo, ng’iong’ic m’ibetimo binyayu anyong’a i ii kinde m’ibiteng’ini. Nyamego Mirjana unwang’u nia eno tie lemandha. I aradu pare, ebino ku bodho lee mandha i tuko ma tung’ tung’. Jugam julwong’e ecidh edikere bende i tuko mir Olympiques. Re kakare niyio lwong’o maeno, eng’io pare nitimo ni Yehova i tic mi saa ceke. Kawoni oro ma kadhu 30 i ng’eye, ebemedere asu ku ticne karacelo ku won ot pare. Eyero nia dhanu m’ubeyenyo nia pigi uyiki lee, m’ubeyenyo yung, dito, man lonyo, gimbe nyanok de kud anyong’a mandha i kwo migi. Emedo bende nia lembakeca ma ber magwei ma ng’atini romo bedo ko i kwo pare, utie nitimo ni Mungu, man nikonyo dhanu mange kara gin bende ging’eye.\n19. Pirang’o etie ber nia iketh wii zoo i kum lembakeca mi tipo kinde ma fodi itie aradu?\n19 Aradu, wuromo andha ku foyofoc, pilembe kadok wubekadhu kud i peko ma tung’ tung’ de, wubeketho wiwu zoo nitimo ni Yehova i kwo mwu. Wubeketho lembakeca mi tipo, man wubeneno tic mi lembanyong’a ni acel m’i kind lembe ma pigi tek magwei i kwo mwu. Bende, wubeweko ngo nia ng’om maeni ma rac uketh wiwu uwil ku lembakeca mwu mi tipo. Pieno, wung’ei cuu nia tic ma wubeii nitimo ku cwinywu ceke tie mi mananu ngo. Umego ku nyimego bende gimaruwu lee man gibediko cing’gi kudwu. Dong’, “Wek tic peri ba Yehova, e lembakeca peri bicungo.”\nKite mi nwang’u bedagonya mandha\nTim ni Yehova, Mungu ma mio bedagonya\nUmego ma wutie ku rwom, Wunwang’ ponji i bang’ Timoteo\nWalub lapor pa Yehova, Mungu ma mio tielocwiny\nWatiel cwinywa i kindwa, asagane tin\nText Yore ma tung' tung' mi toko jemni mir elektronik OTKUR MA WIW—MI PONJI Dwi mir 4 2018\nDwi mir 4 2018\nOTKUR MA WIW—MI PONJI Dwi mir 4 2018


(src)="1"> 3 Gimiiri gigi ku berocwinygi  — I Madagascar\n(src)="2"> 7 ‘ Yehova mio tego ni ng’atu m’uvoc ’\n(src)="3"> Kinde ma wabenwang’u nia peko mi kwo udaru nurowa magwei , wacopo timo ang’o ?\n(src)="4"> Thiwiwec maeni ukoro i giragora mi oro 2018 , man enyutho nia pirang’o ukwayu wajengara iwi Yehova pi ninwang’u tego , man bende kite m’emio ko iwa tegone .\n(src)="5"> 12 Poi pi tho pa Kristu diko dhanu pa Mungu i acel\n(src)="6"> Oro maeni , Poi pi tho pa Kristu ma wabed watimo kubang ’ oro bibedo ceng ’ soko , nindo 31 , dwi mir 3 , 2018 .\n(src)="7"> Wacopo yikara nenedi niai kawoni , cokone bimio iwa bero makani , man i kite ma nenedi m’ediko dhanu pa Mungu i wang ’ ng’om zoo i acel ?\n(src)="8"> Ibinwang’u dwokowang ’ penji maeno i thiwiwec maeni .\n(src)="9"> 17 Pirang’o wamii ni Ng’atu ma tie ku piny ceke ?\n(src)="10"> Piny ceke ma watie ko uai i bang ’ Yehova .\n(src)="11"> Re asu ebemito nia watii ku sente mwa pi nitielo tic ma dilo pare ubetimo tin eni .\n(src)="12"> I thiwiwec maeni , wabiponjo nia pirang’o ukwayu wayung Yehova ku piny mwa ma pigi tek , man bero ma wacopo nwang’u ka watimo kumeno .\n(src)="13"> 22 Kit mer ma nenedi ma mio mutoro mandha ?\n(src)="14"> 27 Nen tung ’ tung ’ m’utie i kind ju m’ubetimo ni Yehova ku ju m’ubetimo ngo ire\n(src)="15"> Thiwiwec ma kwong’a ukoro nia mer ma jumaru ko Mungu re ma mio anyong’a mandha , ento kit mer mir umbili m’unyai lee i “ kajikceng ’ ” eni mio ngo anyong’a mandha .\n(src)="16"> ( 2 Tim .\n(src)="17"> 3 : 1 ) Thiwiwec mir ario ukoro kite ma kura mi dhanu mi kajikceng ’ ukoc ko bor ku kite ma beco mi dhanu pa Mungu .\n(src)="18"> 32 Nyo ing’eyo ?\n(src)="1"> NYAMEGO moko ma jayab yo ma nyinge Sylviana ma oro pare 27 uyero kumae : “ Kinde m’awinjo lembe ma beco ma jurimba m’ucidh urweyo kaka ma yeny utie lee i ie gikoro , an de amito nia abil kit anyong’a ma ginwang’u . ”\n(src)="2"> Emedo kumae : “ Re lworo ubino nega nia acopo romo ngo nitielo tic mi rweyo lembanyong’a kaka ma yeny tie lee i ie . ”\n(src)="3"> Nyo in de itie ku kit pidoic ma rom ku pa Sylviana ?\n(src)="4"> Nyo in de ibemito icidh irwei lembanyong’a mi Ker kaka ma yeny tie lee i ie , re ibepenjiri ka nyo ibiromo ?\n(src)="5"> Ka kumeno , cwinyi kud utur !\n(src)="6"> Umego ku nyimego dupa de ginwang’iri i wang ’ peko m’ubino nicerogi ku timo tic mi rweyo lembanyong’a lee , ento ku kony pa Yehova givoyo pekone .\n(src)="7"> Pi ning’eyo kite ma Yehova ukonyo ko jumoko m’ikindgi , wabiliewo Madagascar ma tie cula ma dit mir ang’wen i ng’om zoo .\n(src)="8"> I kind oro apar m’ukadhu , jurwei man juyab yo ma gitie kud amora , ma wendgi ukadhu 70 , giai kud i ng’om ma tung ’ tung ’ 11 * gicidho pi nirweyo lembanyong’a i kabedo maeno mir Afrika , kaka ma dhanu ma pol winjo i ie lembe pa Mungu man woro i ie Biblia .\n(src)="9"> Bende , jurwei ma dupa mi Madagascar de giweko kabedo migi man gidok i theng culane ma tung ’ tung ’ pi nirweyo lembanyong’a .\n(src)="10"> Wakewec iwi jumoko m’ikindgi .\n(src)="11"> Perrine giku Louis\n(src)="12"> Louis giku dhaku pare Perrine ma oro migi 30 ku wiye , giai kud i France gicidho i Madagascar .\n(src)="13"> Nwang’u pi oro ma dupa gibino ku paru mi dok i ng’om mange kara girwei lee , ento Perrine ubino ku jiji .\n(src)="14"> Perrine ukoro kumae : “ Lworo ubino nega nicidho kaka ma fodi atundo ngo i ie .\n(src)="15"> Cwinya de ubino dieng ’ nia wabeweko wedi mwa , cokiri mwa , ot mwa , kakare ma tung ’ tung ’ ma wang’iyo i igi man tic mwa .\n(src)="16"> Andhandha , lworo ubino cera ku timo lembe dupa , man ugam ukwayere nia awodh lworone cen kud i ia . ”\n(src)="17"> Perrine ugam unwang’u tegocwiny , pieno i oro 2012 , gicidho giku Louis i Madagascar .\n(src)="18"> Ewinjere nenedi i ng’ei yub maeno ma gimaku ?\n(src)="19"> Ekoro kumae : “ Kan abeparu pi lembuno , aromo yero nia ebino lembe m’utielo yioyic mwa lee akeca , nineno kite ma Yehova ukonyowa ko i kwo mwa . ”\n(src)="20"> Louis de umedo kumae : “ Wabino ku mutoro ma lee dit nineno nia juapar ma waponjo kugi Biblia gibino i Poi pi tho pa Kristu ma kwong’a ma watimo i Madagascar ! ”\n(src)="21"> Ang’o m’utielo cwinygi kara gimed asu ku tic migi saa ma ginwang’iri ku peko ?\n(src)="22"> Gikwayu Yehova nikadhu kud i rwo nia emii igi tego ma gitie ku yenyne pi niciro .\n(src)="23"> ( Flp .\n(src)="24"> 4 : 13 ) Louis ukoro kumae : “ Waneno kite ma Yehova udwoko ko wang ’ rwo mwa , man kite m’emio ko iwa ‘ kwiocwiny pa Mungu . ’\n(src)="25"> Eno umio iwa kaka mi ketho wiwa i kum mutoro ma wabenwang’u nikadhu kud i tic mwa .\n(src)="26"> Bende , jumer mwa m’udong ’ i pacu gibed gioro iwa barua i yo ma tung ’ tung ’ pi niketho cwinywa kara kud wavoci . ”  — Flp .\n(src)="27"> 4 : 6 , 7 ; 2 Kor .\n(src)="28"> 4 : 7 .\n(src)="29"> Yehova umio mugisa lee dit ni Louis giku Perrine nikum cirocir ma ginyutho .\n(src)="30"> Louis uyero kumae : “ I dwi mir 10 , oro 2014 , julwong’owa i France i somo mi Jukristu ma gigamiri .\n(src)="31"> * Somo maeno ubino giramia m’uai i bang ’ Yehova ma wiwa copo wil ko ngo . ”\n(src)="32"> I ng’ei somo , juruot maeno gibino ku mutoro kinde ma juorogi gidok kendo i Madagascar .\n(src)="33"> Nadine giku Didier\n(src)="34"> I oro 2010 , Didier giku dhaku pare Nadine giai kud i France gidok i Madagascar nwang’u gitie ku oro 50 ku wiye .\n(src)="35"> Didier ukoro kumae : “ Watimo tic pa jayab yo nwang’u fodi wan aradu man i ng’eye wanyolo awiya adek , jumaco ario ku nyaku acel .\n(src)="36"> Kinde ma awiyane udongo , wapimo nineno ka nyo wacopo cidho nirweyo i ng’om mange . ”\n(src)="37"> Nadine uyero kumae : “ Kinde m’aparu nia wacipokara kud awiya mwa , jiji umondo i ia , re awiyane giyero iwa kumae : ‘ Ka wudok i ng’om mange pi nirweyo kaka ma yeny utie lee i ie , anyong’a binegowa piwu ! ’\n(src)="38"> Wec mir awiya eno ugam utielo cwinywa , e wacidho i Madagascar .\n(src)="39"> Kadok nwang’u kawoni wabekwo ngo ceng’ini kud awiya mwa de , re anyong’a ubenegowa pilembe wabed waweco kugi wang ’ ma pol . ”\n(src)="40"> Ponjo dhok mi Malgache ubino lembe ma yot ungo ni Didier giku Nadine .\n(src)="41"> Nadine uyero m’ebevonjo kumae : “ Watie ngo awiya ma oro migi 20 . ”\n(src)="42"> Dong ’ gitimo nenedi ke ?\n(src)="43"> Mi kwong’o gidok i cokiri mi dhok mi Français .\n(src)="44"> I ng’eye kinde ma ginwang’u nia gitie ayika man gitie ku saa lee pi niponjo dhok mi Malgache , gigam gidok i cokiri mi dhokne .\n(src)="45"> Nadine ukoro kumae : “ Dhanu ma dupa ma wabed wanwang’u i tic mi rweyo lembanyong’a gimaru niponjo Biblia .\n(src)="46"> Wang ’ ma pol giparu nia wabino i bang’gi pi niliewogi .\n(src)="47"> Ku kwong’a , abed aneno ve etie lembe ma copo timere ngo .\n(src)="49"> Kan aceu kugweno , ayero yor i ia kumae : ‘ Atie ku mutoro pilembe abecirweyo lembanyong’a tin ! ’ ”\n(src)="50"> Didier de ubepoi kinde m’ecaku ponjo dhok mi Malgache aponja .\n(src)="51"> Ekoro m’ebevonjo kumae : “ Nindo moko abino telo wi coko , re anyang ’ ungo nyathuthuthu de i dwokowang ’ penji m’umego ku nyimego gibemio .\n(src)="52"> Ka ng’atu moko udwoko wang ’ penji , ayero para kende kende nia ‘ Afoyo . ’\n(src)="53"> E i ng’ei m’afoyo dwokowang ’ penji pa nyamego moko , dhanu m’ubedo yor i ng’eye gicaku gwelo ira nia edwoko vii .\n(src)="54"> E wang ’ acel anyutho umego mange m’udok uculo tap ; maeca re anwang’u nia edwoko cuu . ”\n(src)="55"> I coko ma dit mir adhura mi oro 2005 , Thierry giku dhaku pare Nadia gineno tuko m’anena ma thiwie bino , “ Keth lembakeca ma mio yung ni Mungu . ”\n(src)="56"> Tuko maeno m’uweco iwi lapor pa Timoteo umulo adundegi lee akeca , man umio igi ava ma lee dit mi cidho nirweyo lembanyong’a mi Ker kaka ma yeny mi jurwei tie lee i ie .\n(src)="57"> Thierry ukoro kumae : “ Kinde ma tukone uthum , saa ma dong ’ wabepadu cingwa , aloko wang’a i bang ’ dhaku para man apenje kumae , ‘ Wan ke wabecidho kani ? ’\n(src)="58"> Eyero nia en de ebeparu lembe ma rom . ”\n(src)="59"> Ndhundhu i ng’ei ma gidok kud i coko , gicaku paru lembe ma giromo timo pi nitundo i lembakeca migi .\n(src)="60"> Nadia ukoro kumae : “ Wacaku jwigo piny mwa nok nok nitundo edong ’ ma romo sakoc ang’wen ! ”\n(src)="61"> Yor acam : Nadia giku Marie - Madeleine ; Yor acwic : Thierry\n(src)="62"> I oro 2006 gicidho i Madagascar , man ginwang’u mutoro i rweyo lembanyong’a niai ma fodi gicaku acaka .\n(src)="63"> Nadia uyero kumae : “ Kite ma dhanu ujolo ko rwonglembe umio iwa mutoro lee dit . ”\n(src)="64"> Re i ng’ei oro 6 , juruot maeno ginwang’u peko moko .\n(src)="65"> Min Nadia ma nyinge Marie - Madeleine m’ubino i France , upodho e cinge utur man enwang’u ret i wiye de .\n(src)="66"> Nadia giku won ot pare gicidh giweco ku munganga m’ubethiedho Marie - Madeleine man gipenje ka nyo gicopo dok ku min ne i Madagascar .\n(src)="67"> Kadok nwang’u oro pare 80 de , re eyio kud anyong’a nidok kugi .\n(src)="68"> Marie - Madeleine uwinjere nenedi nikwo i ng’om mange ?\n(src)="69"> Eyero kumae : “ Saa moko ebed ebedo ira tek ning’io ku lembe , re kadok nwang’u aromo timo ngo lembe zoo de , pira tie tek i cokiri .\n(src)="70"> Bende anyong’a ubenega pilembe dwogo m’adwogo ko i bang ’ nyaku para giku won ot pare uketho gibemediri asu ku tic migi . ”\n(src)="71"> Riana ubemio korolembe ku dhok mi Tandroy\n(src)="72"> Wakewec kawoni iwi umego ma nyinge Riana , ma oro pare 22 , m’udongo i pacu ma julwong’o Alaotra Mangoro , yo nyangu mi Madagascar , kakare ma cam cek lee i ie .\n(src)="73"> Ebino riek i somo , pieno emito ecidh emed somo ma malu .\n(src)="74"> Re kinde m’ebeponjo Biblia , paru pare ulokere .\n(src)="75"> Ekoro kumae : “ Agam atimo kero kara adar somo mi diere , man ang’olo ni Yehova nia tek anwang’u diplom ci , abicaku tic pa jayab yo . ”\n(src)="76"> Kinde ma Riana unwang’u diplom , egam etimo calku lembe m’eng’olo .\n(src)="77"> Edok i bang ’ umego moko ma jayab yo man enwang’u tic moko mi saa ma nyanok , e ecaku tic pa jayab yo .\n(src)="78"> Riana uwacu kumae : “ I kind yub ceke m’adaru maku , maeni usagu mange ceke . ”\n(src)="79"> Re wat pa Riana ginyang ’ ungo nia pirang’o ekwero nisomo somo ma malu .\n(src)="80"> Ekoro kumae : “ Umin vwa giku wang’umira gicega nia amed somo ma malu .\n(src)="81"> Re amito ngo lembe moko nyanok de ucera ku tic pa jayab yo . ”\n(trg)="84"> Peru ji no ma ambe jimbo jurajkupiringa prekursoraduni ” .\n(src)="82"> Yor i wang’e de nwang’u Riana ubed umito ecidh erwei kaka ma yeny mi jurwei utie lee i ie .\n(src)="83"> Dong ’ ang’o mange m’uketho emedere asu ku tic pa jayab yo ke ?